title: Turkkilanjärvi

text: Ensimmäinen hakemus järven kuivattamiseksi tehtiin vuonna 1823, kun Turkkilan kyläläiset hakivat toimenpidelupaa yhdessä. Koska järven kuivattamisen aloitus ja toteutus ovat pitkäaikaisia prosesseja, on tämä alkuvaihe voinut johtaa hankkeen peruuntumiseen tai vedenpinnan vähäiseen alenemiseen. Noin 1840−1850-luvun Hämeenkyrön pitäjänkartan mukaan järvi oli tuolloin vielä olemassa ja suuren kokoisena. Asiaan palattiin vasta vuonna 1864, kun Johan Johanson Yrjölän talosta ja kumppanit hakivat taas lupaa järven kuivattamiseen. Hanke eteni ja seuraavana vuonna julkaistiin tarkennettu päätös, jonka mukana oli suunnitelmat ja kartta. Hankkeeseen osallistui 10 osakasta, joilla oli kaikilla yhtäsuuret osuudet paljastuneista rannoista. Seuraavaksi jaettiin vesijättömaata vuonna 1909 talollisen Vihtori Hyvösen hakemuksesta ja samoin tehtiin vuonna 1912. Kuivattamista viimesteltiin seuraavien vuosien aikana ja lopullinen jako toimitettiin vuonna 1820, johon osallistui 13 osakasta. Nykyään järven allaspohja on kokonaan kuivatettu ja otettu viljelyyn lukuun ottamatta Timin vieressä olevaa Rahkasuota.


title: Turkkilanjärvi

text: Valuma-aluetta kutsutaan myös nimellä Turkilanjärvenojan valuma-alue. Järven aikaisempi nimitys on ollut myös "Kalajärvi". Hämeenkyrön pitäjänkartassa järven nimeksi oli kirjoitettu kaksikin nimeä: "Turkkilan järvi" ja "xxxrkjärvi Träsk" (kartta kulunut pilalle).


title: Sossusvlei

text: Sossusvlei on dyynien ympäröimä suolapannu Namib-aavikon eteläosassa Namib-Naukluftin kansallispuistossa Namibiassa.


title: Paratiisihotelli

text: Paratiisihotelli on alun perin yhdysvaltalaiseen formaattiin perustuva tositelevisio-ohjelma (), jota esitettiin sikäläisellä Fox-kanavalla kaksi tuotantokautta vuosina 2003 ja 2008. Formaatin suomalaisen version ensimmäinen tuotantokausi nähtiin Nelosella syksyllä 2015. Ohjelman juontajana toimi Sara Sieppi.


title: Paratiisihotelli

text: Ohjelmassa ryhmä sinkkuja asuu hienossa hotellissa. He yrittävät pysyä hotellissa mahdollisimman pitkään, mikä edellyttää kumppanin löytämistä vastakkaista sukupuolta olevista kilpailijoista. Ilman kumppania jäänyt asukas poistetaan paratiisista, ja hänen tilalleen tulee uusi osallistuja.


title: Paratiisihotelli

text: Ruotsissa Paratiisihotelli () on ollut suosittu ohjelma seitsemän tuotantokauden ajan. Samoin myös Norjassa ja Tanskassa. Ensimmäisellä kaudella siihen osallistui Sofia Hellqvist, josta sittemmin tuli prinssi Carl Philipin puoliso, Ruotsin prinsessa ja Värmlannin herttuatar. Suomalainen Amanda Harkimo oli mukana Ruotsin Paratiisihotellissa kuudennella kaudella.


title: Paratiisihotelli

text: Suomen Paratiisihotellin toista kautta kuvattiin Sisiliassa kesällä 2017.


title: Paratiisihotelli

text: 29. syyskuuta 2015 alkaneeseen Paratiisihotellin suomalaisversioon osallistuivat seuraavat henkilöt (vihreällä merkityt jakoivat palkintorahan 30 000 €):


title: Paratiisihotelli

text: Osallistujista Kelly Kalonji on ollut mukana Maatilan prinsessa -ohjelmassa ja Johnny Kuoppala vuoden 2008 Big Brotherissa (nimellä Risto Kuoppala).


title: Ahvenusjärvi (Ylöjärvi, Korpelankulma)

text: Ahvenusjärvi on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueeseen. Ahvenusjärvi sijaitsee Turkkilanjärvenojan valuma-alueen latvoilla. Valuma-aluetta kutsutaan myös nimellä Turkilanjärvenojan valuma-alue.


title: Ahvenusjärvi (Ylöjärvi, Korpelankulma)

text: Järvi on noin 750 metriä pitkä. Sen on varsin kapea ja suurimmaksi osaksi umpeen soistuva erämaajärvi. Sillä on avovettä jäljellä tuskin ollenkaan. Järvi sijaitsee raskaasti ojitetun Ahvenussuon reunalla ja mäenrinteen reunassa. Siihen laskee noin kymmenen suo-ojaa ja laskuoja Ahvenusoja laskee järvestä lounaaseen. Oja yhtyy soiden ojitusverkostoon, mutta sen vedet purkautuvat lopulta entisen kuivatetun Turkkilanjärven peltoaukean Turkkilanjärvenojaan, joka kokoaa valuma-alueen vedet pääuomaansa. Järvi sijaitsee pääasiassa Ylöjärven puolella, mutta osia siitä kuuluu Hämeenkyröön.


title: Ahvenusjärvi (Ylöjärvi, Korpelankulma)

text: Vanhassa 1796 isojakokartassa Ahvenusjärvi on piirretty näkyviin pyöreärantaisena ja suurena korpijärvenä. Sen rannoilla sijaitsi kahden kylän niittyjä, joiden mukaisesti kulkevat nykyisten Hämeenkyrön ja Ylöjärven välinen raja. Vielä 1840-luvun Hämeenkyrön pitäjänkartassa järvi on piirretty pyöreän muotoisena. Molemmista kartoista puuttuu laskuoja, jonka kaivamisen jälkeen järven pinta ilmeisesti laski. Eräs mahdollinen vuosi järvenlaskulle voisi olla 1852.


title: Kirkonrakentaja

text: Kirkonrakentajilla tarkoitetaan sanan yleisen merkityksen lisäksi 1600–1800-lukujen Suomen hirsirakenteisten puukirkkojen rakennusmestareita. Suomalainen kirkonrakentaja saattoi myös suunnitella kirkkorakennuksia, mutta vähitellen suunnitteleminen siirtyi arkkitehdeille.


title: Kirkonrakentaja

text: Kirkonrakentajat pätevöityivät alalle työkokemuksen kautta. He liikkuivat laajalla alueella maassa, sen mukaan missä työtä oli tarjolla. Heillä ei ollut asiaa kaupunkien rakennustöihin, koska he eivät kuuluneet porvarien ammattikuntiin. He olivat yleensä lähtöisin talonpoikaisluokasta, mutta toimivat yrittäjien ja urakoitsijoiden tapaan. Rakennuksen rahoitti ja tilasi paikallinen seurakunta. Kun se oli päättänyt rakentaa kirkon, se teetti kustannusarvion ja piirustukset paikallisella rakennusmestarilla. Itse rakentaminen tehtiin kuitenkin kirkonrakentajan johtamana.


title: Kirkonrakentaja

text: Kirkonrakentajien tekemät rakennustekniset ja taiteelliset ratkaisut antavat nykytutkijalle mahdollisuuden seurata, miten uudet opit ovat levinneet rakentajien keskuuteen. Esimerkiksi ristikirkko nousi 1600-luvulla suosituimmaksi pohjaratkaisuksi pitkäkirkon tilalle. Monien taiteellisten ratkaisujen esikuva on suomalaisille rakentajille ollut Ruotsissa.


title: Kirkonrakentaja

text: Puukirkkojen rakentaminen oli vilkkaimmillaan 1700-luvun jälkipuolella, samaan aikaan kuin Suomen väkiluku kasvoi ja talonpojat vaurastuivat. Vuosina 1760–1809 rakennettiin Suomeen 120 kirkkoa. Kirkonrakentajilla teetettiin lisäksi kirkkojen korjauksia ja uudistuksia.


title: Kirkonrakentaja

text: 1700-luvun jälkipuolelta alkaen piti kaikkien julkisten rakennusten piirustukset hyväksyttää Tukholmassa Kuninkaallisessa intendentinkonttorissa. Asia oli säädetty vuoden 1776 rakennusasetuksessa, jossa edellytettiin myös, että julkisten rakennusten piti olla kivitaloja. Puurakennuksen sai tehdä poikkeusluvalla, mutta Suomen puolella puukirkko oli ylivoimaisesti yleisempi kuin kivinen. Intendentinkonttori ohjasi rakennusten tyyliä uusklassistiseksi.


title: Kirkonrakentaja

text: Seurakunta aloitti rakennustyön valmistelun jo ennen luvan saamista. Työmaalle tuotiin rakennustarpeita, joita pitäjän asukkaiden oli työvelvollisuutensa mukaan tuotava paikalle. Rahaakin kerättiin joihinkin rakennustarpeisiin sekä kirkonrakentajan ja hänen apumiestensä palkkoihin. Kun piirustusten hyväksyminen usein viipyi useita vuosia, saatettiin rakentaminenkin aloittaa, joten lopputulos ei aina ollut arkkitehdin tarkoittama. Kirkonrakentaja saattoi myös tulkita piirustuksia varsin suurpiirteisesti.


title: Valkjärvi (Hämeenkyrö)

text: Valkjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueeseen. Valkjärvi on Turkkilanjärvenojan sivuhaaran pääjärvi. Valuma-aluetta kutsutaan myös nimellä Turkilanjärvenojan valuma-alue.


title: Valkjärvi (Hämeenkyrö)

text: Järvi on 1,3 kilometriä pitkä, 400 metriä leveä ja sen pinta-ala on 28,7 hehtaaria. Siihen laskee kuusi tulo-ojaa, jotka tuovat vettä lähinnä ojitetuilta soilta. Luusua sijaitsee pohjoispäässä, mistä virtaa laskuoja Hautasuon halki. Laskuoja yhtyy 800 metrin jälkeen Turkkilanjärvenojaan Myllykylässä. Järveä ympäröivät korkeahkot mäet ja rantaviiva, jota on 3,2 kilometriä, on metsämaastoa. Vain pohjoispäässä ja Myllymäen suunnassa on rantaan ulottuva peltomaata. Järven itärannalle on rakennettu useita vapaa-ajan asuntoja, mutta niitä löytyy myös vastarannalta. Asunnoille johtaa tiet valtatieltä 3 Uskelassa erkanevalta, Myllymäen ja Timin yhdistävältä tieltä.


title: Peter Christensen

text: Peter Christensen (s. 23. huhtikuuta 1975 Sønderborg) on tanskalainen poliitikko, maan entinen veroministeri ja puolustusministeri. Christensen edustaa keskusta-oikeistolaista Venstre-puoluetta. Christensen nimettiin virkaan edellisen puolustusministerin, Carl Holstin, ilmoitettua eroavansa 29. syyskuuta 2015.


title: Paskolammi (Hämeenkyrö, Laitila)

text: Paskolammi on Pirkanmaalla Hämeenkyrössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueeseen. Paskolammi on Turkkilanjärvenojan sivuhaaran lähdelampi. Valuma-aluetta kutsutaan myös nimellä Turkilanjärvenojan valuma-alue.


title: Paskolammi (Hämeenkyrö, Laitila)

text: Pyöreän lammen halkaisija on 100 metriä ja sen pinta-ala on 1,1 hehtaaria. Lampi sijaitsee suolla ja siihen laskee kolme suo-ojaa. Myös laskuoja on kaivettua ojaa ja se virtaa 2,5 kilometriä pohjoiseen, missä se yhtyy kuivatettun Turkkilanjärven peltoaukean kuivatusojiin. Turkkilanjärvenoja laskee Kirkkojärven Kalalahteen. Lampi on asumaton, mutta sille johtaa metsäautotie valtatieltä 3 Hanhijärven kohdalta.


title: Ollantaytambo

text: Ollantaytambo on kaupunki Perussa. Se oli Inkavaltakunnan pääkaupunki Pachacútecin hallituskaudella ennen Machu Picchun rakentamista.


title: Ollantaytambo

text: Ollantaytambo sijaitsee 2 793 metrin korkeudessa inkojen Pyhässä laaksossa. Matkaa Cuzcoon on linnuntietä alle 50 km, mutta rautatietä tai maantietä pitkin matka on lähes kaksinkertainen.


title: Järvenkylänjärvi

text: Järvenkylänjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Järvenkylänjärvi on osa Turkimusojan valuma-aluetta, joka sivuaa Hämeenkyrön taajamaa.


title: Järvenkylänjärvi

text: Järvi on 2,3 kilometriä pitkä, 800 metriä leveä ja sen pinta-ala on 117 hehtaaria. Järveen laskee lounaasta muutamia suo-ojia ja muualla joitakin pelto-ojia. Eniten vettä tulee kuitenkin Särkijärvestä, jonka 100 metriä pitkä laskuoja (Myllyoja) sijaitsee järven länsipäässä.


title: Järvenkylänjärvi

text: Järvessä on kaksi saarta. Suurin on Uudentalonsaari, jonka pituus on 120 metriä ja sijaitsee järven länsipäässä. Toinen on vain pikkusaari, joka sijaitsee aivan pohjoisrannassa. Järven rantaviiva on 6,7 kilometriä pitkä. Ranta on puoliksi peltomaata ja puoliksi metsää. Järven pohjoispuolta kiertää yhdystie 13087, jota kutsutaan Hämeenkankaantieksi. Tie erkanee valtatieltä 3 Kyröskosken taajaman kohdalla. Rannan tuntumassa on kohtuullisen paljon asutusta.


title: Järvenkylänjärvi

text: Järvi sijaitsee kalliomuodostelmalla, jossa suonigneissi ja granodioriitti muodostavat kalliossa sauman järven alla. Pintamaa on rannoilla hienoa hietaa tai hiekkaa. Eteläpuolella kulkee Ulvaanharjun jatke, joka on pohjavesialuetta. Pohjoisranta on niin sanottua Mannamäen pohjavesialuetta.


title: Järvenkylänjärvi

text: Järvestä etelään sijaitsee paksu Kakkurilammen moreenimuodostuma. Se on moreenireunavalli ja on syntynyt jääkauden loppuvaiheessa. Kerrostumista voidaan päätellä, että moreenien päälle laskeutuneet kerrostumat ovat syntyneet 40−50 metriä vedenpinnan alapuolella. Vedenpinnan laskiessa syntyi Mannamäelle muinaisrantojen jäänteitä.


title: Järvenkylänjärvi

text: Vuodelta 1847 olevasta vanhasta pitäjänkartasta näkyy järven keskikohdalla ja koillispuolella sijaitseva vanha "Järven kylän" () kylätontti. Se sijaisti kauempana rannasta, joka saattoi tuolloin tulvia keväisin. Ympäri järveä oli karttaan piirretty pieniä niittyjä. Vuonna 2009 tehdyn muinaisinventoinnin yhteydessä on tutkijain silmämääräisen arvion mukaan ollut järven pinta noin metrin ylempänä kuin se on nykyään. Järvellä on siten suoritettu järvenlasku.


title: Järvenkylänjärvi

text: Järven vedessä on kohonneita ravinteiden pitoisuuksia ja se luokitellaan lievästi rehevöityneeksi.


title: Pyhiinvaellusmerkki

text: Pyhiinvaellusmerkki oli keskiajalla käytetty, yleensä tinasta tai lyijystä valettu merkki, joita roomalaiskatoliset pyhiinvaeltajat kantoivat vaatteissaan. Merkkejä saattoi ostaa muistoksi tärkeiltä pyhiinvaelluspaikoilta, kuten Canterburyn katedraalista Englannista tai Vadstenan luostarista Ruotsista. Merkkien käyttö oli huipussaan myöhäiskeskiajalla 1300- ja 1400-luvuilla, mutta niiden suosia laski 1500-luvulla reformaation myötä. Pyhiinvaeltajat kantoivat myös muunlaisia merkkejä, joista tunnetuin on Pyhän Jaakon haudalla Santiago de Compostelassa Espanjassa vierailleiden pyhiinvaeltajien kantama simpukka.


title: Pyhiinvaellusmerkki

text: Pyhiinvaellusmerkit toimivat paitsi matkamuistoina, myös suojaavina amuletteina. Uskottiin, että merkin kantaja oli merkin muistaman pyhimyksen suojeluksen alainen. Suosituilla pyhiinvaelluskohteilla merkkikaupalla oli tärkeä vaikutus paikalliseen talouteen. Tällaisilla paikoilla merkkejä saatettiin myydä kymmeniätuhansia viikossa.


title: Pyhiinvaellusmerkki

text: Pohjoismaista tunnetaan reilut 300 keskiaikaista pyhiinvaellusmerkkiä. Merkkejä on löydetty haudoista ja kirkoista, mutta niitä on myös valettu keskiaikaisiin kirkonkelloihin reliefijäljennöksinä. Suomestakin on löytynyt joitakin eurooppalaisia pyhiinvaellusmerkkejä. On mahdollista, että niitä on voinut ostaa myös täkäläisistä pyhiinvaelluskohteista, kuten Hattulan Pyhän Ristin kirkosta.


title: Pyhiinvaellusmerkki

text: Ilmeisesti pyhiinvaellusmerkeistä kehittyivät myös maallisia aiheita esittävät merkit, jotka usein ivailevat hengellisten merkkien kustannuksella. Esimerkiksi Alankomaista tunnetaan vulvaa ja fallosta esittäviä merkkejä. Yksi tällainen merkki esittää pyhiinvaeltajaksi sonnustautunutta naisen sukupuolielintä. Humoristiset merkit ovat luultavasti olleet tärkeä osa keskiajan populaarikulttuuria ja kulkeneet käsi kädessä pyhiinvaellusilmiön kanssa.


title: Perttu Korhonen

text: Perttu Korhonen (s. 7. heinäkuuta 1990) on suomalainen seiväshyppääjä. Korhonen edustaa Lahden Ahkeraa, johon hän siirtyi Sotkamon Jymystä vuonna 2014. Hänen valmentajanaan toimii Jarkko Salminen.


title: Perttu Korhonen

text: Korhonen on voittanut Sisäratojen Suomen-mestaruuskilpailuissa hopeaa vuonna 2014 Rovaniemellä ja pronssia 2013 Jyväskylässä ja 2015 Tampereella. Nuorten maaotteluedustusten lisäksi Korhonen on osallistunut Suomi-Ruotsi-maaotteluun vuonna 2013 ollen kilpailun kolmas tuloksella 525 cm. Korhoselle tyypillistä on, että hyvin usein hänen aloituskorkeutensa on erittäin korkealla suhteessa hänen tasoonsa. Tämän vuoksi hän on urallaan usein jäänyt kilpailuissa ilman tulosta.


title: Perttu Korhonen

text: Korhosen ennätys on 540 cm, jonka hän hyppäsi Tampereella 2013. Tulos on samalla Kainuun piirinennätys. Sisäradoilla hän on hypännyt parhaimmillaan 525 cm.


title: Sven Willner

text: Sven Willner (s. 12. huhtikuuta 1918 Purmo - 26. joulukuuta 2012 Turku) oli suomenruotsalainen kirjailija ja toimittaja.


title: Sven Willner

text: Willner työskenteli "Österbottningen" -lehden toimittajana 1948-1956 ja "Västra Nyland" -lehden toimitussihteerinä 1956-1962 ja kulttuuritoimittajana 1962-1981.


title: Sven Willner

text: Willner julkaisi varsinkin esseekokoelmia, mutta myös useita muistelmateoksia.


title: Ram Trucks

text: Ram Trucks (aik. Ram Truck Division, tuotemerkiltään RAM) on vuonna 2010 perustettu Fiat Chrysler Automobilesiin kuuluvan yhdysvaltalaisen autonvalmistaja Dodgen hyötyajoneuvoihin keskittynyt osasto. Merkin nimi juontuu Dodgen suositusta Ram-lava-automallista, jota myydään nykyisin Ram Trucks -merkin alaisena.


title: Hei, Taavi

text: Hei, Taavi () on 2–5-vuotiaille lapsille tarkoitettu brittiläinen animaatio-televisiosarja , jonka on luonut Grant Orchard


title: HMS Mimosa (K60)

text: HMS Mimosa (viirinumero K60) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Mimosa (K60)

text: Alus tilattiin 31. elokuuta 1939 Bristolista Charles Hill and Sonsilta. Sen köli laskettiin 22. huhtikuuta 1940 ja alus laskettiin vesille 18. tammikuuta 1941. Alus valmistui 11. toukokuuta.


title: HMS Mimosa (K60)

text: Alus luovutettiin 1941 Ranskalle, joka liitti sen laivastoonsa nimellä "FNFL Mimosa". Saksan laivaston sukellusvene "U-124" upotti aluksen Pohjois-Atlantilla torpedoimalla 9. kesäkuuta 1942.


title: HMS Myosotis (K65)

text: HMS Myosotis (viirinumero K65) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Myosotis (K65)

text: Alus tilattiin 31. elokuuta 1939 Aberdeenista J. Lewis and Sonsilta. Sen köli laskettiin 21. kesäkuuta 1940 telakkanumerolla 153 ja alus laskettiin vesille 28. tammikuuta 1941. Alus valmistui 30. toukokuuta.


title: HMS Myosotis (K65)

text: Alus myytiin 1946 Färsaarille, jossa se oli tarkoitus muuttaa troolariksi "Grunningur". P/f Kimbalin omistama alus kuitenkin makasi ankkurissa Thorshavnissa. Alus myytiin 1949 Örneen ja "Haug" hinasi aluksen uudelle omistajalle Thor Dahlille Sandefjordiin, jossa "Thororniksi" nimetty alus muutettiin 1949-1950 Framnäs Mekaniska Verkstedillä poijualukseksi. Kesällä 1951 alus muutettiin Smiths Dock Companyllä valaanpyyntialukseksi. Alukselle asennettiin 1952-1953 2400 hevosvoiman Sulzer-dieselmoottori ja se vuokrattiin kesään 1956 saakka Aukra Hvalille. Alus oli Etelämantereella 1953-1967 ja se oli Sandefjordissa toukokuusta 1967 kesäkuuhun 1969, kunnes se myytiin 1969 romutettavaksi Grimstadiin.


title: Said Belqola

text: Said Belqola (30. elokuuta 1956 Tiflet – 15. kesäkuuta 2002 Rabat) oli marokkolainen jalkapallotuomari. Hän toimi kansainvälisen jalkapalloliiton FIFA:n virallisena tuomarina vuodesta 1993 kuolemaansa asti.


title: Said Belqola

text: Belqola tunnetaan parhaiten siitä, että hän tuomitsi vuoden 1998 MM-kilpailuiden finaalin Brasilian ja isäntämaa Ranskan välillä. Noissa kisoissa hän tuomitsi myös kaksi alkulohko-ottelua. Saman vuoden Afrikan-mestaruuskilpailuissa Belqola tuomitsi niin ikään finaalin. Belqola on historian ensimmäinen ja ainoa MM-kilpailuiden finaalin tuominnut afrikkalaishenkilö.


title: Said Belqola

text: Belqola kuoli syöpään kesäkuussa 2002 vain 45-vuotiaana. Hän oli siviiliammatiltaan tullivirkailija.


title: HMS Narcissus (K74)

text: HMS Narcissus (viirinumero K74) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Narcissus (K74)

text: Alus tilattiin 31. elokuuta 1939 Aberdeenista J. Lewis and Sonsilta. Sen köli laskettiin 9. syyskuuta 1940 telakkanumerolla 154 ja alus laskettiin vesille 29. maaliskuuta 1941. Alus valmistui 17. heinäkuuta.


title: HMS Narcissus (K74)

text: Alus myytiin 1946, minkä jälkeen se muutettiin rahtialukseksi nimellä "Este" uutena omistajanaan panamalainen Soc. Anon. Maritime et Commerciale. Alus myytiin 1954 Brasiliaan Porto Alegreen Navegacac Rio Grandense Ltda:lle, joka myi sen edelleen vuonna 1960 Santosiin Diogo & Cia. Ltdalle. Uusi omistaja nimesi aluksen "Planetaksi". Alus haaksirikkoutui 27. kesäkuuta 1969 sankassa sumussa Brasilian rannikolla.


title: HMS Nigella (K19)

text: HMS Nigella (viirinumero K19) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Nigella (K19)

text: Alus tilattiin 31. elokuuta 1939 Dartmouthista George Philip and Son Limitediltä. Sen köli laskettiin 28. marraskuuta 1939 ja alus laskettiin vesille 21. syyskuuta 1940. Alus valmistui 25. helmikuuta 1941.


title: HMS Nigella (K19)

text: Alus myytiin 1947.


title: HMS Penstemon (K61)

text: HMS Penstemon (viirinumero K61) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Penstemon (K61)

text: Alus tilattiin 31. elokuuta 1939 Dartmouthista George Philip and Son Limitediltä. Sen köli laskettiin 28. marraskuuta 1939 ja alus laskettiin vesille 18. tammikuuta 1941. Alus valmistui 31. heinäkuuta.


title: HMS Penstemon (K61)

text: Alus myytiin 1947.


title: Mafraq

text: Mafraq on kaupunki Jordanian koillisosassa. Vuonna 2003 kaupungissa oli arviolta 67 400 asukasta. Kaupunki on al Mafraqin kuvernoraatin hallinnollinen keskus.


title: Mafraq

text: Mafraq sijaitsee 600 metrin korkeudella merenpinnasta olevalla kuivalla alueella, jolla sataa keskimäärin 150 millimeriä vuodessa. Alueella ei ole juoksevan veden lähteitä, vaan paikalliset ovat olleet aina riippuvaisia pohjavedestä ja lähteistä. Kaupungin nimi tarkoittaa vapaasti käännettynä eroamispaikkaa tai risteystä.


title: Mafraq

text: Rooman valtakunnankeisari Trajanus rakennutti vuonna 108 jaa. tien kaupungin eteläpuolella. Arkeologisten kaivausten myötä alueella on päätelty olleen aikanaan suuri määrä ortodoksisia kirkkoja. Muslimien vallattua alueen paikalla oli jonkin verran merkitystä sen sijainnin Damaskoksen ja Hijazin välisten karavaani- ja pyhiinvaellusreittien varrella. Lähteiden mukaan kaupunki on saanut nimensä siitä, että pyhiinvaeltajien Damaskoslaisten tuttavien oli tapana saattaa näitä etelään aina Mafraqiin saakka, tai siitä, että pyhiinvaeltajien oli tapana hajautua kaupungin kohdalta pääreitiltä omille teilleen.


title: Mafraq

text: Varsinaisesti kaupunki kasvoi kuitenkin vasta, kun sinne avattiin Hijazin rautatien asema. Italian vallattua Libyan kaupunkiin muutti joukko libyalaisia pakolaisia, jotka tunnettiin nimellä "Maghariba". Nimi jäi elämään yhden korttelin nimenä. Vuoden 1918 jälkeen kaupungista tuli yksi arabilegioonan tukikohdista. Vuonna 1931 Iraq Petroleum Company rakennutti kaupunkiin kiitotien ja toi sinne työläisiä rakentamaan tien ja putkilinjan Bagdadiin. Putkilinja toi raakaöljyä Irakista Haifaan Velimeren rannikolle. Kaupunki kasvoi edelleen kun sieltä löydettiin pohjavesivarantoja ja sinne asutettiin beduiiniheimoja. Al al-Bayt University aloitti toimintansa kaupungissa vuonna 1994.


title: HMS Petunia (K79)

text: HMS Petunia (viirinumero K79) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Petunia (K79)

text: Alus tilattiin 31. elokuuta 1939 Leithistä Henry Robb Limitediltä. Sen köli laskettiin 4. joulukuuta 1939 ja alus laskettiin vesille 19. syyskuuta 1940. Alus valmistui 13. tammikuuta 1941.


title: HMS Petunia (K79)

text: Alus myytiin 1946 Taiwanille, joka liitti sen laivastoonsa nimellä "Fu Po".


title: Once Upon a Summertime

text: Once Upon a Summertime on Johnny Mercerin, Michel Legrand’n, Eddie Barclayn ja Eddy Marnayn kirjoittama musiikkikappale. Laulun alkuperäinen ranskankielinen nimi on "La valse des lilas".


title: HMS Polyanthus (K47)

text: HMS Polyanthus (viirinumero K47) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Polyanthus (K47)

text: Alus tilattiin 31. elokuuta 1939 Leithistä Henry Robb Limitediltä. Sen köli laskettiin 19. maaliskuuta 1940 ja alus laskettiin vesille 30. marraskuuta. Alus valmistui 23. huhtikuuta 1941.


title: HMS Polyanthus (K47)

text: Saksan laivaston sukellusvene joko "U-641" tai "U-952" upotti aluksen Grönlannin rannikolla torpedoimalla 20. syyskuuta 1943.


title: BBC Micro

text: BBC Micro oli brittiläinen Acorn Computersin valmistama 8-bittisen sukupolven tietokone. Se oli tunnettu ennen kaikkea Britanniassa, missä sitä käytettiin kouluissa opetustarkoituksiin. Kodeissa laitteen menestys oli vähäisempää. Se oli kalliimpi kuin menestyneimmät kilpailijansa.


title: BBC Micro

text: Laite käytti MOS 6502 -suoritinta ja siinä oli mallista riippuen muistia 16-128kB. Äänipiirinä oli Texas Instruments SN76489.


title: BBC Micro

text: Konetta myytiin 1,5 miljoonaa kappaletta ja sen valmistus lopetettiin vuonna 1994.


title: BBC Micro

text: Alun perin juuri BBC Microlle tehtiin 1980-luvun ehkä ylistetyin tietokonepeli, "Elite". 1980-luvun tunnetuimpiin pelimuusikoihin kuulunut Martin Galway aloitti uransa BBC Micron parissa.


title: HMS Primrose (K91)

text: HMS Primrose (viirinumero K91) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Primrose (K91)

text: Alus tilattiin 31. elokuuta 1939 Renfrew'stä W. Simons and Companyltä. Sen köli laskettiin 22. syyskuuta 1939 ja alus laskettiin vesille 8. toukokuuta 1940. Alus valmistui 15. heinäkuuta.


title: HMS Primrose (K91)

text: Alus myytiin 1949.


title: HMS Primula (K14)

text: HMS Primula (viirinumero K14) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Primula (K14)

text: Alus tilattiin 31. elokuuta 1939 Renfrew'stä W. Simons and Companyltä. Sen köli laskettiin 23. syyskuuta 1939 ja alus laskettiin vesille 22. kesäkuuta 1940. Alus valmistui 27. elokuuta.


title: HMS Primula (K14)

text: Alus myytiin 1946.


title: HMS Salvia (K97)

text: HMS Salvia (viirinumero K97) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Salvia (K97)

text: Alus tilattiin 31. elokuuta 1939 Renfrew'stä W. Simons and Companyltä. Sen köli laskettiin 26. syyskuuta 1939 ja alus laskettiin vesille 6. elokuuta 1940. Alus valmistui 20. syyskuuta.


title: HMS Salvia (K97)

text: Saksan laivaston sukellusvene "U-568" upotti aluksen Aleksandrian edustalla torpedoimalla 24. joulukuuta 1941.


title: HMS Snapdragon (K10)

text: HMS Snapdragon (viirinumero K10) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Snapdragon (K10)

text: Alus tilattiin 31. elokuuta 1939 Renfrew'stä W. Simons and Companyltä. Sen köli laskettiin 27. syyskuuta 1939 ja alus laskettiin vesille 3. syyskuuta 1940. Alus valmistui 28. lokakuuta.


title: HMS Snapdragon (K10)

text: Alus upposi 19. joulukuuta 1942 Saksan ilmavoimien lentokoneiden hyökkäyksessä Välimerellä.


title: Särkijärvi (Hämeenkyrö)

text: Särkijärvi on Pirkanmaalla Hämeenkyrön Kostulassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Särkijärvi on osa Turkimusojan valuma-aluetta, joka sivuaa Hämeenkyrön taajamaa.


title: Särkijärvi (Hämeenkyrö)

text: Järvi on 1,8 kilometriä pitkä, 700 metriä leveä ja sen pinta-ala on 52 hehtaaria. Siihen laskee pohjoisosan pelloista pelto- ja metsäojia ja eteläosissa lähinnä Soukkonevan ojat. Suurempi määrä vettä virtaa lähistön järvistä. Idästä laskevat Pyhäjärven ja Telkon vedet. Luoteiskulmaan laskee Taketin vedet. Järven suurin selkä sijaitsee pohjoisosassa ja etäpää on noin kilometrin pituinen pitkä lahti. Järven selällä sijaitsee 40-metrinen saari ja lahden suussa saman kokoinen Mikolansaari.


title: Särkijärvi (Hämeenkyrö)

text: Eteläosissa on vähän asutusta ja se on keskittynyt pohjoispäähän, missä on Särkijärven kylä ja sen pellot. Särkijärvelle kulkee tie Telkon kylästä Hämeenkankaantieltä eli yhdystieltä 13087. Järven länsirannalla Soukonnevan lähellä sijaitsee Hämeenkyrön seurakunnan leirikeskus.


title: Särkijärvi (Hämeenkyrö)

text: Vuonna 1834 sai talollinen Johan Mikola ja kumppanit Pyöräniemen kylästä päätöksen hakemukselleen suorittaa järvenlasku. Hämeenkyrön pitäjänkartassa Järvikylänjärveen laskevassa jokeen ei vielä ole merkitty myllyä ja Särkijärvi on kahta torppaa lukuun ottamatta asumaton järvi.


title: Pyhäjärvi (Hämeenkyrö)

text: Pyhäjärvi on Pirkanmaalla Hämeenkyrön Kostulassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Pyhäjärvi on osa Turkimusojan valuma-aluetta, joka sivuaa Hämeenkyrön taajamaa.


title: Pyhäjärvi (Hämeenkyrö)

text: Soikean muotoisen järven halkaisija on noin 450 metriä ja sen pinta-ala on 13 hehtaaria. Se sijaitsee metsämaaston keskellä olevassa painaumassa, jossa on vain kapeat kaistaleet rantaa soistunutta metsää. Lähin peltoalue on pohjoisessa, jossa se tulee rantaan asti. Järveen tulee vain Telkon laskuoja ja siitä lähtee Särkijärveen laskuoja, joka laskee Paastonniitunlahteen. Järvelle on rakennettu neljä vapaa-ajan asuntoa. Valuma-alueella on kuitenkin kaksi maatilaa, joille tulee tie Telkon kylästä Hämeenkankaantieltä eli yhdystieltä 13087.


title: Pyhäjärvi (Hämeenkyrö)

text: Järvi näkyy Hämeenkyrön pitäjänkartassa asumattomana järvenä. Sen rannoilta oli raivattu niittyjä. Järven nimi oli kartassa "Pyhäjärvi".


title: Marion Pellissier

text: Marion Pellissier (s. 16. syyskuuta 1988 Saint-Jean-de-Maurienne) on ranskalainen alppihiihtäjä, joka edustaa Club des Sports Saint François Longchampia.


title: Marion Pellissier

text: Alppihiihdon maailmancupissa Pellissier kilpaili ensimmäisen kerran Crans-Montanan superalppiyhdistetyssä maaliskuussa 2008. Ensimmäiset maailmancupin pisteensä hän saavutti Val d’Isèren superalppiyhdistetyssä joulukuussa 2009 sijoituttuaan kymmenenneksi. Toisen kerran hän saavutti saman sijoituksen Sankt Moritzin superalppiyhdistetyssä tammikuussa 2012.


title: Marine Gauthier

text: Marine Gauthier (s. 23. tammikuuta 1990 Saint-Étienne) on ranskalainen entinen alppihiihtäjä, joka edusti Club des Sports de Tignesiä.


title: Marine Gauthier

text: Nuorten MM-kilpailuissa Garmisch-Partenkirchenissä 2009 Gauthier voitti kultaa syöksylaskussa. Vuotta myöhemmin Megeven nuorten MM-kilpailuissa hän voitti kultaa supersuurpujottelussa. Alppihiihdon maailmancupissa Gauthier kilpaili ensimmäisen kerran Cortina d’Ampezzon syöksylaskussa tammikuussa 2009. Ensimmäiset maailmancupin pisteensä hän saavutti Åren syöksylaskussa maaliskuussa 2009 sijoituttuaan 24:nneksi. Hän oli parhaimmillaan 18:s Lake Louisen syöksylaskussa joulukuussa 2013.


title: Marine Gauthier

text: Gauthier ilmoitti uransa lopettamisesta maaliskuussa 2015.


title: Fed Cup 2015

text: Fed Cup 2015 oli 53:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti Tšekki.


title: Fed Cup 2015

text: Tšekki voitti turnauksen neljännen kerran viimeisen viiden vuoden aikana päihitettyään loppuottelussa Venäjän.


title: Kris Jenner

text: Kristen Mary ”Kris” Jenner (o.s. Houghton, aik. Kardashian, s. 5. marraskuuta 1955) on yhdysvaltalainen televisiopersoona, joka tuli kuuluisaksi vuodesta 2007 eteenpäin esitetystä tositelevisio-ohjelmasta "Kardashianit".


title: Kris Jenner

text: Jenner on ollut kahdesti naimisissa. Ensimmäisen kerran lakimies Robert Kardashianin kanssa, ja myöhemmin urheilija Bruce Jennerin (nykyisin Caitlyn) kanssa. Krisillä on Kardashianin kanssa neljä lasta: Kourtney, Kim, Khloé ja Rob. Jennerin kanssa hänellä on kaksi tytärtä: Kendall ja Kylie Jenner. Näiden suhteiden jälkeen hän on seurustellut Corey Gamblen kanssa.


title: Kris Jenner

text: Jennerin ensimmäinen aviomies ja neljän ensimmäisen lapsensa isä menehtyi syöpään vuonna 2003.


title: Kris Jenner

text: Hänellä on yhteensä 9 lastenlasta, joista kolme ovat hänen vanhimman tyttärensä Kourtneyn lapset vuonna 2009 syntynyt Mason, vuonna 2012 syntynyt Penelope ja päivälleen tasan viisi vuotta Masonia myöhemmin syntynyt Reign. Seuraavat kolme lastenlasta ovat Kimin lapset vuonna 2013 syntynyt North, vuonna 2015 syntynyt Saint sekä vuonna 2018 syntynyt Chicago, joka hankittiin sijaissynnyttäjän avulla. Lisäksi hänen lapsenlapsiinsa kuuluu Robin syksyllä 2016 syntynyt tytär Dream, Kylien vuonna 2018 syntynyt tytär Stormi sekä Khloén vuonna 2018 syntynyt tytär True.


title: Kris Jenner

text: Jennerillä on yksi sisar nimeltään Karen. Hänen äitinsä nimi on Mary Jo. Perhe kutsuu häntä nimellä MJ.


title: Kris Jenner

text: Jennerillä on oma tuotantoyhtiö, jonka nimi on Jenner Communications. Kris toimii itse vuonna 2007 alkaneen "Kardashianit"-nimisen tositelevisio-ohjelman vastaavana tuottajana ja lastensa managerina. Vuonna 2013 hänellä oli oma talk-show, nimeltään "Kris". Tämän lisäksi hän on kirjoittanut kaksi kirjaa, jotka on julkaistu vuosina 2011 ja 2014.


title: HMS Sunflower (K41)

text: HMS Sunflower (viirinumero K41) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Sunflower (K41)

text: Alus tilattiin 31. elokuuta 1939 South Bank-on-Teesistä Smiths Dock Companyltä. Sen köli laskettiin 24. toukokuuta 1939 ja alus laskettiin vesille 19. elokuuta 1940. Alus valmistui 25. tammikuuta 1941.


title: HMS Sunflower (K41)

text: Alus romutettiin elokuussa 1947.


title: HMS Snowdrop (K67)

text: HMS Snowdrop (viirinumero K67) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Snowdrop (K67)

text: Alus tilattiin 31. elokuuta 1939 South Bank-on-Teesistä Smiths Dock Companyltä. Sen köli laskettiin 4. helmikuuta 1941 ja alus laskettiin vesille 12. toukokuuta. Alus valmistui 30. heinäkuuta.


title: HMS Snowdrop (K67)

text: Aluksen muutostyöt kauppalaivaksi aloitettiin, mutta niistä luovuttiin 1949. Alus myytiin romutettavaksi vielä saman vuoden syyskuussa.


title: Kunnioitus

text: Kunnioitus on myönteinen, ihmistä tai muuta entiteettiä kuten kansakuntaa tai uskontoa kohtaan tunnettu ihaileva tai arvostava tunne. Kunnioitus voi kohdistua myös johonkin luonnonilmiöön tai johonkin muuhun abstraktina kuvattuun asiaan. Kunnioituksen osoittaminen teoin tai tekelein on usein osa ihmisen moraalia tai sosiaalista kanssakäyntiä.


title: Kunnioitus

text: Esimerkiksi urheilussa on tärkeää vastustajan kunnioittaminen, vaikka hänet pyritäänkin voittamaan. Tämän sanotaan juontuvan muun muassa vanhasta filosofisesta sanonnasta, jonka mukaan toisia on kohdeltava kuten toivottaisiin itseään kohdeltavan. Vastakkainen ilmiö on häpäisy, joka on ikivanha valloitussotiin kuuluva menetelmä, eikä se useiden tutkijoiden kuten Raija-Leena Punamäen mukaan ole vähenemässä.


title: Kunnioitus

text: Lähes kaikkien ihmisryhmien tai uskontojen tapoihin ja perinteisiin on aina kuulunut vainajien sekä esi-isien kunnioittaminen. Kunnioitusta kuolleita kohtaan osoitetaan yleensä mm. hautajaisilla tai muilla muistotapahtumilla. Kunnioitus voi myös kohdistua johonkin väestöryhmän johtajaan tai sankarihahmoon, jolloin kyseisestä henkilöstä saatetaan rakentaa mm. kunniamerkki tai patsas. Yksi ihmisten keskuudessa kunnioittamiseen kehoittava tekijä on Kultainen sääntö, jolla on piirteitä monissa uskonnoissa.


title: HMS Tulip (K29)

text: HMS Tulip (viirinumero K29) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Tulip (K29)

text: Alus tilattiin 31. elokuuta 1939 South Bank-on-Teesistä Smiths Dock Companyltä. Sen köli laskettiin 30. toukokuuta 1940 ja alus laskettiin vesille 4. syyskuuta. Alus valmistui 18. marraskuuta.


title: HMS Tulip (K29)

text: Alus myytiin 1950 ja uusi omistaja nimesi sen "Olympic Conqueroriksi". Alus myytiin 1956 Japaniin, jolloin sen nimeksi tuli "Otorimaru No. 8". Seuraavana vuonna alus vaihtoi jälleen omistajaa ja sen nimeksi tuli "Thorlyn".


title: Kylie Jenner

text: Kylie Kristen Jenner (s. 10. elokuuta 1997) on yhdysvaltalainen televisiopersoona, seurapiirihenkilö ja malli. Los Angelesissa Kaliforniassa syntynyt ja kasvanut Jenner tunnetaan parhaiten E!-kanavan tositelevisio-ohjelmasta "Kardashianit" ja 2017 lanseeratusta tositelevisio-ohjelmasta "Life of Kylie" joka myös tulee E!- kanavalta. Vuonna 2014 "Time"-lehti nimesi Kylien ja tämän sisaren Kendall Jennerin 25 vaikutusvaltaisimman teinin joukkoon. Vuoden 2018 lopussa Jennerillä oli Twitterissä yli 25 ja Instagramissa yli 122 miljoonaa seuraajaa. Hänellä on myös oma kosmetiikka- ja muotiyritys, joka on menestynyt hyvin.


title: Kylie Jenner

text:
Kylie Jenner syntyi 10. elokuuta 1997 Los Angelesissa, Kaliforniassa. Kylien vanhemmat ovat Kris Jenner ja Caitlyn Jenner (ennen Bruce Jenner). Jennerillä on yksi biologinen isosisko Kendall Jenner, neljä vanhempaa puolisisarusta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa puolisisarusta isänsä puolelta Cassandra Marino, Burt Jenner, Brandon Jenner ja Brody Jenner.
Kylie Jennerin vanhemmat erosivat vuonna 2014.


title: Kylie Jenner

text:
Jenner kävi Sierra Canyon Schoolia, jossa hän oli cheerleading-joukkueessa. Vuonna 2012 Kylie ja Kendall päättivät, että kotiopetus on parempi vaihtoehto, ja Jenner liittyi kotiopetusohjelmaan, josta hän sai highschool-todistuksen kesäkuussa 2015 Laurel Springs Schoolista.
Jenner tuli tunnetuksi vuonna 2007 kun hänen perheensä sai oman tosi-tv sarjan sarjan E! Rikkaat Kardashianit.


title: Kylie Jenner

text: Kylie Jennerillä on myös oma meikkibrändi Kylie Cosmetics. Kylie on toiminut myös mallina. Kylien elämää on myös seurattu vuonna 2017 hänen omassa tositelevisio-sarjassaan Life Of Kylie.Vuonna 2014 Kylie alkoi seurustella räppäri Tygan (oikealta nimeltään Michael Ray Nguyen-Stevenson) kanssa. He kuitenkin sittemmin erosivat ja Kylie aloitti suhteen räppäri Travis Scottin kanssa. Kylien ja Travis Scottin tyttölapsi syntyi 1. helmikuuta 2018. Raskautta spekuloitiin jo syksyllä 2017, mutta Kylie salasi raskautensa lapsen syntymään asti. 1. helmikuuta 2018 syntynyt tyttölapsi sai nimekseen Stormi Webster


title: HMS Verbena (K85)

text: HMS Verbena (viirinumero K85) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Verbena (K85)

text: Ranskan hallitus tilasi aluksen 31. elokuuta 1939 South Bank-on-Teesistä Smiths Dock Companyltä. Sen köli laskettiin 29. kesäkuuta 1940 ja alus laskettiin vesille 1. lokakuuta. Alus valmistui 19. joulukuuta.


title: HMS Verbena (K85)

text: Joulukuussa 1940 alkoivat aluksen valmistajan koeajot, joiden päätyttyä se luovutettiin 19. joulukuuta laivastolle vastaanottotesteihin. Testien ja varustamisen päätyttyä alus siirtyi 22. joulukuuta Tobermoryyn koulutettavaksi operatiivisiin tehtäviinsä. Koulutus alkoi seuraavana päivänä. Alus lähti 4. tammikuuta 1941 koulutuksen päätyttyä Greenockiin tankattavaksi, mistä se jatkoi liittyäkseen seuraavana päivänä saattueeseen luoteisenreitinalueella. Alus erkani saattueesta vielä samana päivänä liittyäkseen Londonderryssä 12. saattajaryhmään, johon se oli määrätty.


title: HMS Verbena (K85)

text: Alus suojasi 24. tammikuuta ryhmän mukana saattuetta OB277, josta se erkani 27. tammikuuta liittyen saattueeseen HX103. Alus erkani saattueesta 31. tammikuuta saavuttuaan Clydeen. Alus lähti avustamaan North Ronassa miinaan ajanutta "SS Botuskia" ja se pelasti uponneelta rahtialukselta yksitoista eloonjäänyttä, jotka laskettiin maihin seuraavana päivänä Clydessä.


title: HMS Verbena (K85)

text: Alus siirrettiin kaupalliselle telakalle miinanraivauskaluston asennukseen, minkä päätyttyä se liittyi saattueeseen OG53 yhdessä "HMS Delphiniumin" kanssa suojatakseen saattueen matkan Gibraltarille. Määränpäähän saavuttuaan alus siirrettiin kattiloiden puhdistukseen, minkä valmistuttua se aloitti saattueiden suojaamisen Gibraltarilta. Alus lähti 24. maaliskuuta Gibraltarilta palatakseen ryhmäänsä ja se liittyi saattueeseen HG76, mistä alus erkani määränpäässä palaten ryhmäänsä. Huhtikuussa alus siirtyi edelleen Liverpooliin erityistehtävää varten. Se suojasi "SS Emile Baudotin" Liverpoolista Islantiin, jonne saavuttuaan 6. toukokuuta alus palasi Islantiin sijoitettuun ryhmäänsä suojaamaan saattueita.


title: HMS Verbena (K85)

text: Alus suojasi Islannin vesillä saattueita HX124 ja SC130 ennen kuin liittyi saattueeseen OB322 kolmeksi päiväksi ennen paluuta ryhmänsä mukana Islantiin. Alus lähti 19. toukokuuta suojaamaan saattuetta HX126, joka oli joutunut useiden sukellusveneiden kohteeksi. Seuraavana päivänä ryhmä suojasi saattueen rahtialuksia jatkuvissa sukellusvenehyökkäyksissä. "Verbena" hinasi torpedo-osumasta vaurioituneen ja tuleen syttyneen tankkerin "SS Elusan" Islantiin. Alus avasi 21. toukokuuta tulen kansitykillään pinnalta löytämäänsä sukellusvene "U-74" kohti pakottaen sukellusveneen pinnan alle.


title: HMS Verbena (K85)

text: Kesäkuussa alus määrättiin 8. saattajaryhmään Londonderryyn, jonne se siirtyi. Alus suojasi 12. kesäkuuta ryhmän mukana saattuetta HX130 joutuen seuraavana päivänä Ulsterin rannikolla ilmahyökkäykseen. Alus erkani saattueesta liittyen saattueen SC36 suojaksi matkalle Clydeen, jonne saavuttuaan alus aloitti paluumatkan Londonderryyn. Alus liittyi 27. heinäkuuta saattueen ON1 suojaksi ja vapauduttuaan saattueesta elokuussa palaavan saattueen HX140 suojaksi. Ryhmän mukana alus suojasi saattueita ON6 ja HX143.


title: HMS Verbena (K85)

text: Alus määrättiin syyskuun alussa huollettavaksi Grangemouthiin ja se siirrettiin telakalle 4. syyskuuta. Telakalle alukselle asennettiin muun muassa tyypin 271 merivalvontatutka. Vielä telakalla ollessaan alus sai määräyksen valmistautua ulkomaanpalvelukseen ja se lähti 11. lokakuuta Londonderryyn valmistautuakseen uuteen tehtävään. Alus liitettiin 40. saattajaryhmään suojatakseen saattueen OS10 Freetowniin. Saattue joutui sukellusveneiden hyökkäyksen kohteeksi 31. lokakuuta, jolloin alankomaalainen "SS Bennekom" upposi. "HMS Landguard" havaitsi sukellusveneen 1. marraskuuta, jolloin suojue hyökkäsi tuloksetta syvyyspommein. "Verbena" erkani 4. marraskuuta saattueesta tankatakseen Azoreilla Ponta Delgadassa. Alus palasi 6. marraskuuta saattueeseen, jonkaa suojaamisesta alus vapautui ryhmänsä mukana Freetownin lähisuojueen saavuttua 14. marraskuuta. Ryhmä kuitenkin jatkoi saattueen mukana, kunnes ne erkanivat polttoaineen vähyyden vuoksi. "Verbena" saapui Freetowniin 18. marraskuuta.


title: HMS Verbena (K85)

text: Seuraavana päivänä alus aloitti palveluksensa Freetownissa etsien havaittuja sukellusveneitä Etelä-Afrikan rannikolta. Alus liittyi 28. marraskuuta joukkojenkuljetussaattueen WS12Z suojaksi kierrettäessä Hyväntoivonniemeä. Joulukuussa alus käväisi tankkaamassa Port au Francessa, jonka jälkeen se jatkoi saattueen suojaamista. Alus erkani 15. joulukuuta saattueesta palaten Simonstowniin. Alus pysyi Etelä-Atlantilla odottaen siirtoa Itäiseen laivastoon.


title: HMS Verbena (K85)

text: Alus liittyi 9. tammikuuta 1942 saattueeseen WS14 Hyväntoivonniemen ympäristössä ja se erkani siitä seuraavana päivänä palaten Kapkaupunkiin. Alus määrättiin helmikuussa Intian valtamerelle Itäiseen laivastoon ja se lähti 4. helmikuuta Kapkaupungista Mauritiukselle vieraillen matkalla tankkaamassa Durbanissa. Alus jatkoi 16. helmikuuta "HMS Asterin" kanssa Mauritiukselta matkaansa Colomboon, jonne ne saapuivat 22. helmikuuta liittyen laivastoon.


title: HMS Verbena (K85)

text: Alus suojasi 17. maaliskuuta joukkojenkuljetusalus "SS Staffordshireä" Colombosta saattueeseen KR1. Alus lähti 21. maaliskuuta Colombosta "HMS Margueriten" kanssa suojaten "SS Shengkingiä" ja "SS Taipingia" matkalla saattueen luo. "Verbena" saapui Addun atollille suojaten "SS Democlusta".


title: HMS Verbena (K85)

text: Alus suojasi 15. huhtikuuta "HMS Tulipin" kanssa saattueen MB1 Colombosta Bombayhin, jonne ne saapuivat 20. huhtikuuta. "Verbena" siirrettiin 25 huhtikuuta Bombayssa telakalle kattiloissa havaitun vian vuoksi ja alus poistettiin palveluksesta. Tammikuussa 1943 alus palasi telakalta aloittaen koeajot ja se palasi 6. helmikuuta palvelukseen.


title: HMS Verbena (K85)

text: Alus suojasi 6. helmikuuta saattuetta BM41 matkallaan Bombaysta Colomboon. Maaliskuussa alus suojasi saattueen MB25 Colombosta ja BM43 Bombaysta. Huhtikuussa alus suojasi saattueetta CX2 Adduun ja paluumatkalla Addusta saattuetta XC1. Toukokuussa alus määrättiin Etelä-Atlantin alueen alaisuuteen.


title: HMS Verbena (K85)

text: Alus lähti 5. toukokuuta Kilindiniin, jonne se saapui 18. toukokuuta tankattuaan 10. toukokuuta Addulla sekä vierailtuaan Seychelleillä. Alus suojasi 23. toukokuuta saattuetta MC7 Kilindinistä Durbaniin, jonne se saapui saattueen mukana 2. kesäkuuta. Alus aloitti Intian valtameren saattueiden suojaamisen ja se suojasi muun muassa saattueita DN50, DN50A ja DC36. Heinäkuussa se suojasi "SS Empire Anvilia" matkalla Durbanista Kilindiniin ja Kilindinistä Durbaniin saattueen DC40.


title: HMS Verbena (K85)

text: Alus siirtyi 26. elokuuta Kilindinistä Simonstowniin huoltoon. Se vapautui telakalta 30. lokakuuta aloittaen koeajot. Marraskuussa alus siirtyi Durbaniin palaten saattuetehtäviin ja se määrättiin 17. marraskuuta palaamaan Bombayhin Itäiseen laivastoon saattuepalvelukseen. Alus lähti Kilindinin kautta Adeniin, jossa se oli saattuetehtävissä 8. joulukuuta.


title: HMS Verbena (K85)

text: Alus suojasi 1. tammikuuta 1944 "HMS Nigellan" kanssa saattueen AB26 Adenista Bombayhin, jossa ne erkanivat 8. tammikuuta saattueesta. Alus oli helmikuusta huhtikuuhun Bombayssa suojaten saattueita BA61, AB33, BA66, AB37 ja BA68 Arabianmerellä ja Adenin reitillä. Alus oli 16.-20. toukokuuta sukellusvene "HMS Spiritin" emäaluksena koeajojen aikana. Tehtävästä vapauduttuaan alus suojasi saattueetta AB39D.


title: HMS Verbena (K85)

text: Alus erkani 10. kesäkuuta Persianlahden ja Adenin välillä saattueesta aloittaen matkan Bombaysta Khor Kuwaihin. Alus suojasi 13. kesäkuuta saattuetta PA79 Hormuzinsalmesta Aldeniin, jonne saavuttuaan se siirtyi suojaamaan saattuetta AB32. Bombayhin saavuttuaan alus siirtyi suojaamaan saattuetta AP73 Adenista Hormuzinsalmeen, jonne se saapui 3. heinäkuuta. Seuraavana päivänä alus aloitti paluumatkan Bombayhin suojaten saattuetta BM96 Colomboon.


title: HMS Verbena (K85)

text: Alus lähti 7. elokuuta Colombosta suojaamaan saattueita Chittagongiin, josta se suojasi 15. elokuuta saattueen AM6 Madrasiin. Määränpäässä alus erkani saattueesta aloittaen yksinään matkan Trincomaleehen, jossa se liittyi saattueeseen JC59 Madrasiin.


title: HMS Verbena (K85)

text: Syyskuussa alus suojasi saattueen CJ38 Madrasista Colomboon, jossa se määrättiin huollettavaksi East Londoniin. Alus lähti Colombosta 12. syyskuuta suojaten saattuetta CX32 Adduun, jossa se erkani 15. syyskuuta saattueesta. Seuraavana päivänä alus jatkoi matkaansa Mauritiuksella vieraillen East Londoniin, jossa se siirrettiin telakalle 4. lokakuuta.


title: HMS Verbena (K85)

text: Alus vapautui telakalta aloittaen helmikuussa 1945 koeajot, joiden päätyttyä se aloitti 7. helmikuuta matkan Durbaniin täydentämään testejä. Alus lähti 18. maaliskuuta Durbanista hinaten kelluvaa telakkaa AFD39 Trincomaleehen suojanaan fregatti "HMS Lochy". Matkalla osasto vieraili Majungassa ja Seychelleillä 29. huhtikuuta. Osasto saapui 11. toukokuuta Trincomaleehen.


title: HMS Verbena (K85)

text: Alus määrättiin palaamaan Britteinsaarille, jossa se siirrettäisiin reserviin. Alus lähti 11. kesäkuuta Välimeren kautta kohti Plymouthia. Se vieraili Adenissa ja 18. heinäkuuta Gibraltarilla, jossa alus määrättiin saattamaan "Gelderlandia" Britteinsaarille hinaavaa "Hengistiä". Alukset lähtivät matkaan Gibraltarilta 23. heinäkuuta ja ne saapuivat Plymouthiin 28. heinäkuuta.


title: HMS Verbena (K85)

text: Alus poistettiin palveluksesta elokuussa 1945 ja se sijoitettiin Milford Haveniin reserviin. Alus saapui 3. syyskuuta Milford Haveniin, jossa se siirrettiin reserviin. Alus sijoitettiin poistolistalle ja se myytiin ruotsalaiselle laivanvarustajalle AB Tore Holmesille kauppalaivaksi muutettuna. Uddevallaan hinatun aluksen muutostyöt eivät kuitenkaan alkaneet ja se makasi satamassa vuoteen 1951, jolloin alus myytiin romutettavaksi. Se saapui 1. lokakuuta hinattuna Blythiin Hughes-Bolkowille.


title: Telkko

text: Telkko on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Telkko on osa Turkimusojan valuma-aluetta, joka sivuaa Hämeenkyrön taajamaa.


title: Telkko

text: Järvi on 650 metriä pitkä, 250 metriä leveä ja sen pinta-ala on 9,6 hehtaaria. Se jäänyt kahden korkean moreeniselänteen taakse ja se virtaa Pyhäjärveen niiden takaa. Järveen laskee viereisestä suosta kolme suo-ojaa. Rannat ovat joko tasaista ja soistuvaa metsämaata tai jyrkkiä moreenirinteitä, joille on raivattu muutama peltotilkku. Järven eteläsivu on asuttua, mutta soisella pohjoispuolella on vain kolme avaa-ajan asuntoa. Hämeenkankaantie eli yhdystie 13087 ohittaa järven läheltä.


title: Telkko

text: Vuonna 1916 sai talollinen Erland Mikkola Pyöräniemen kylästä päätöksen hakemukselleen suorittaa järvenlasku. Järveä kutsuttiin hakemuksessa nimellä "Telkojärvi". Hämeenkyrön pitäjänkartassa järven nimi kirjoitettiin "Tilkajärvi" ja sen rannoille oli raivattu niittyjä.


title: Lidia Buble

text: Lidia Buble (s. 9. kesäkuuta 1993 Deva) on romanialainen laulaja. Hänen ensimmäinen singlensä, ”Noi simtim la fel”, soi paljon radioissa ja TV-asemilla Romaniassa. Vuonna 2014 hänet palkittiin Romanian Music Awardseissa parhaana uutena artistina. Buble on esiintynyt myös Akcentin kappaleilla ”Kamelia” ja ”Andale”. Bublella on levytyssopimus Cat Music-levy-yhtiön kanssa.


title: HMS Veronica (K37)

text: HMS Veronica (viirinumero K37) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Veronica (K37)

text: Alus tilattiin 31. elokuuta 1939 South Bank-on-Teesistä Smiths Dock Companyltä. Sen köli laskettiin 9. heinäkuuta 1940 ja alus laskettiin vesille 17. lokakuuta. Alus valmistui 18. helmikuuta 1941.


title: HMS Veronica (K37)

text: Alus luovutettiin 1942 Yhdysvalloille, joka liitti sen laivastoonsa nimellä "USS Temptress".


title: HMS Veronica (K37)

text: Yhdysvallat vastaanotti 16. helmikuuta 1942 aluksen nimeten sen vielä samana päivänä "USS Temptressiksi". Alus otettiin palvelukseen 21. maaliskuuta sen ollessa edelleen Britteinsaarilla. Maaliskuun ja huhtikuun ensimmäisen viikon alus oli koulutettavana ja koeajoissa Britteinsaarten lähivesillä. Huhtikuun lopulla alus liittyi saattueeseen ON85, jonka mukaan se siirtyi Yhdysvaltoihin. Saavuttuaan Yhdysvaltoihin alus liitettiin itärannikolla toimivaan laivastoon, jonka mukana se palveli itärannikolla ja Karibialla suojellen saattueita New Yorkista Key Westiin Floridaan sekä Guantanamonlahdelle Kuubaan.


title: HMS Veronica (K37)

text: Oltuaan kesällä 1945 hetken 3. laivastoalueella koululaivana alus ilmoittautui 1. laivastoalueen komentajalle 7. heinäkuuta. Alus lähti 8. elokuuta Bostonista ja vierailtuaan Azoreilla Ponta Delgadossa 8.-9. heinäkuuta se saapui 14. elokuuta Britteinsaarille. Alus poistettiin palveluksesta 20. elokuuta ja se luovutettiin Britannian kuninkaalliselle laivastolle kuusi päivää myöhemmin. Alus myytiin 1946 ja se aloitti kauppalaivastossa nimellä "Verolock". Alus upposi tammikuussa 1947 ja se nostettiin romutettavaksi Blythiin vuonna 1951.


title: HMS Zinnia (K98)

text: HMS Zinnia (viirinumero K98) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Zinnia (K98)

text: Alus tilattiin 31. elokuuta 1939 South Bank-on-Teesistä Smiths Dock Companyltä ja sen köli laskettiin 20. elokuuta 1940. Alus laskettiin vesille 28. marraskuuta ja se valmistui 30. maaliskuuta 1941.


title: HMS Zinnia (K98)

text: Alus suojasi saattuetta OG71, kun Saksan laivaston sukellusvene "U-564" upotti sen Portugalin rannikolla torpedoimalla 28. elokuuta 1941. Aluksella sai surmansa heti 48 ja "HMS Wallflower", "HMS Campion" ja "HMS Campanula" pelastivat merestä seitsemäntoista, joista yksi kuoli lähes heti saamiinsa vammoihin ja toinen Gibraltarilla, jonne pelastuneet toimitettiin.


title: HMS Zinnia (K98)

text: Aluksen päällikköinä olivat:


title: Natalie La Rose

text: Natalie La Rose (s. 12. heinäkuuta 1988 Amsterdam) on alankomaalainen laulaja. Hän teki levytyssopimuksen Republic Recordsin kanssa ja julkaisi ensimmäisen singlensä yhtiön kautta tammikuussa 2015.


title: Natalie La Rose

text: La Rosen läpimurtosingle, ""Somebody"" sijoittui Yhdysvaltain singlelistalla sijalle 10. Kappaleessa lainataan Whitney Houstonin ”I Wanna Dance with Somebody (Who Loves Me)” -kappaletta.


title: Rachel Platten

text: Rachel Platten (s. 20. toukokuuta 1981) on yhdysvaltalainen pop-rock-laulaja ja lauluntekijä. Platten julkaisi ensimmäisen albuminsa, "Trust in Me", omakustanteisena vuonna 2003 vielä opiskellessaan. Hänen toinen albuminsa, "Be Here" julkaistiin vuonna 2011. Alkuvuodesta 2015 hän teki levytyssopimuksen Columbia Recordsin kanssa. Hänen kolmas albuminsa on määrä julkaista loppuvuoden 2015 aikana. Plattenin kappaleita on soinut useissa televisiosarjoissa.


title: Rachel Platten

text: Kansainvälisillä myyntilistoilla menestynyt ”Fight Song” -kappale on soinut Hillary Clintonin presidentinvaalien kampanjakappaleena aina, kun Hillary ottaa lavan haltuunsa ja astuu näyttämölle. Hillaryn eräs merkittävin slogan kuuluukin: "fighting for us".


title: Mumbain pommi-iskut 2006

text: Mumbain pommi-iskut 2006 olivat paikallisjuniin tehty pommi-iskujen sarja Intian Mumbaissa 11. heinäkuuta 2006. Seitsemän pommin räjähdyksessä kuoli 188 ihmistä ja haavoittui 800. Lashkar-e-Taiba -järjestöä on syytetty iskujen toteuttamisesta. Viidelle tekijälle annettiin kuolemantuomio ja seitsemän tekijää tuomittiin elinkautiseen vankeusrangaistukseen syyskuussa 2015.


title: Manuel Feller

text: Manuel Feller (s. 13. lokakuuta 1992) on itävaltalainen alppihiihtäjä ja joukkuekilpailun olympiamitalisti, joka edustaa SC Fieberbrunnia.


title: Manuel Feller

text: Nuorten MM-kilpailuissa 2013 Feller voitti kultaa pujottelussa. Sankt Moritzin MM-kilpailuissa 2017 hän sai pujottelussa hopeaa. Pyeongchangin olympialaisissa 2018 hän saavutti hopeaa joukkuekilpailussa ja oli viidestoista pujottelussa.


title: Manuel Feller

text: Alppihiihdon maailmancupissa Feller kilpaili ensimmäisen kerran Levin pujottelussa marraskuussa 2012. Ensimmäiset maailmancupin pisteensä hän saavutti Val d’Isèren pujottelussa joulukuussa 2012 sijoituttuaan 23:nneksi. Kymmenen parhaan joukkoon hän sijoittui ensimmäisen kerran Moskovan kaupunkitapahtumassa tammikuussa 2013 oltuaan yhdeksäs. Ensimmäisen palkintosijansa hän saavutti oltuaan toinen Garmisch-Partenkirchenin suurpujottelussa tammikuussa 2018. Suurpujottelucupissa hän sijoittui kaudella 2017–2018 neljänneksi. Kaudella 2018–2019 hän oli kolmas Zagrebin pujottelussa ja toinen Wengenin pujottelussa.


title: Valaiden laulu

text: Valaiden laulu on alternative rock -yhtye Maj Karman Kauniiden Kuvien single, joka julkaistiin yhtyeen kolmannelta studioalbumilta "Ääri". Se sisältää myös Tuukka Temosen ohjaaman musiikkivideon kappaleesta "Rinta".


title: Marco Pfiffner

text: Marco Pfiffner (s. 25. maaliskuuta 1994) on liechtensteinilainen alppihiihtäjä.


title: Marco Pfiffner

text: Garmisch-Partenkirchenin MM-kilpailuissa 2011 Pfiffner sijoittui suurpujottelussa 72:nneksi ja pujottelussa sijalle 53. Schladmingin MM-kilpailuissa 2013 hän oli pujottelussa 34:s ja suurpujottelussa 71:s. Sotšin olympialaisissa 2014 Pfiffner sijoittui suurpujottelussa 42:nneksi ja pujottelussa 24:nneksi. Sankt Moritzin MM-kilpailuissa 2017 hän oli supersuurpujottelussa 36:s, syöksylaskussa 42:s, alppiyhdistetyssä 34:s ja pujottelussa 26:s.


title: Marco Pfiffner

text: Pfiffner kilpaili alppihiihdon maailmancupissa ensimmäisen kerran Kitzbühelin pujottelussa tammikuussa 2016. Hän ei ole vielä saavuttanut maailmancupin pisteitä.


title: Retulansaari

text: Retulansaari on suurehko saari Vanajanselällä Hattulassa. Saaren kylänraitti, Ylitalon kartano, muinaisjäännökset ja rikas kasvillisuus muodostavat yhdessä merkittävän kulttuurimaiseman, ja Retulansaari kuuluu Suomen arvokkaimpiin kulttuuriympäristöihin. Saarella on ollut yhtämittaista asutusta ainakin rautakaudelta alkaen.


title: Retulansaari

text: Retulan alueen vanhimmat löydöt ovat kivikaudelta, mutta varmat todisteet pysyvästä asutuksesta ovat rautakaudelta. Siitepölyjäänteiden perusteella Retulassa on viljelty maata jo ennen ajanlaskun alkua. Rautakauden asutuksen näkyvimmät merkit saarella ovat erilaiset kummut, joita maastossa on jäljellä yli 200. Monet näistä ovat hautakumpuja. Saarelta tunnetaan myös useita kuppikiviä.


title: Reino Kesseli

text:
Reino Kesseli (21. huhtikuuta 1925 Kaukola Ojajärvi – 14. kesäkuuta
1984 Ylöjärvi) oli suomalainen metsätyömies ja
moottorisahataiteilija.


title: Reino Kesseli

text:
Kesseli teki elämäntyönsä metsään ja metsätöihin liittyen.
Palveltuaan jatkosodassa kenttätykistössä tykkimiehenä hän Karjalan
evakkona asettui sodan jälkeen asumaan Parkanon Vahojärvelle vuonna
1945. Naimisiin Kesseli meni vuonna 1947 Vahojärveltä kotoisin olevan
Lyyli Kesselin ( 3. heinäkuuta 1928 Parkano – 24. lokakuuta 2005
Ylöjärvi, o.s. Kivioja) kanssa ja he saivat kymmenen lasta. Vuonna 1951
Kesseli osallistui Parkanon kunnan hakkuumestaruuskisoihin ja voitti ne
tekemällä viiden päivän kilpailussa tuloksen 79,6 m³ puolipuhdasta
paperipuuta (1040 rankaa, jotka 2,40 m pitkiä) . Kesseli
työskenteli 1950-luvulla Ylöjärven–Nokian metsänhoitoyhdistyksellä
metsätöissä ja samalla ohjasi työkalumestarina metsätyövälineiden
kunnostamista kursseilla Pirkanmaan alueella .


title: Reino Kesseli

text:
Metsätöiden hakkuutehokkuus alkoi Suomessa nousta 1950-luvun
puolivälin tienoilta alkaen kun markkinoille tuli entistä enemmän
kevyempiä moottorisahamalleja , . Kesseli hankki ensimmäisen
moottorisahansa vuonna 1951. Hän alkoi Oy Scanport Ab:n ja sitten
Hankkijan myyntiedustajana 1960-luvun alkupuolelta lähtien kiertää
ympäri Suomea esitellen ja myyden moottorisahoja (Canadien, Solo, Jobu)
mm. koneliikkeissä ja maatalousnäyttelyissä.


title: Reino Kesseli

text:
Joensuun maatalousnäyttelyiden aikana syksyllä 1962 Kesseli sai idean
alkaa sahata puu-ukkoja, jotta potentiaaliset moottorisahan ostajat
olisivat pysähtyneet messuosaston kohdalle ja kiinnostuneet tekemään
sahakauppoja. Vuosien 1962–1977 aikana Kesseli teki moottorisahalla
erilaisia puu-ukkoja, lintuja, maljakoita ja jakkaroita sadoittain
ympäri maata. Reino Kesseli on moottorisahataiteilijoidemme
pioneerihenkilöitä .


title: Reino Kesseli

text:
Syksyllä 1968 Kesseli esiintyi Helsingin kansainvälisillä messuilla
yhdessä norjalaisten hiihdon olympiavoittajien Harald Grönningenin ja
Odd Martinsenin sekä maailmanmestari Gjermund Eggenin kanssa tehden
pr-työtä Hankkijan konevalikoimiin siirtyneelle Jobu-sahamerkille.


title: Reino Kesseli

text:
Kauppaneuvos Kalle Kaihari tilasi vuonna 1970 Kesseliltä suurikokoisen
moottorisahalla tehtävän veistosryhmän. Se luovutettiin presidentti
Urho Kekkoselle hänen 70-vuotissyntymäpäivänsä kunniaksi. Kesseli
sahasi luonnollista kokoa olevan veistosryhmän ylöjärveläisestä
massiivisesta noin 160-vuotiaasta männystä. Veistosryhmä esittää
presidentti Kekkosta seisomassa pöydän päässä leikaten palvilihaa
ja kaksi miestä istuu pöydän ääressä. Veistosryhmä on nykyään
nähtävänä Orimattilassa Urho Kekkosen arkiston yhteydessä
savusaunan terassilla. .


title: Reino Kesseli

text:
Innoitusta työhönsä ja hyvinvointiin Kesseli sai metsästä ja
luonnosta. Itärajan taakse jäänyt pieni kotitalo Karjalassa sijaitsi
kauniin erämaajärven, Ojajärven, rannalla ja tämä luontosuhde
vaikutti Kesseliin voimakkaasti. Kalastus ja marjastus olivat hänen
suuria intohimojaan. Metsässä kulkiessa hän pystyi nimeämään
kasveja niiden latinalaisilla nimillä ja tarkka katse löysi maastosta
mitä erikoisimpia pahkoja. Koululaisena Kesseli osallistui
Ojajärvellä maatalouskerhotoimintaan ja oli läpi elämänsä
kiinnostunut puutarhanhoidosta. Kesseli osallistui Pirkan Hiihtoon
yhdeksän kertaa.


title: Koripallon maailmanmestaruuskilpailut 1978

text: Vuoden 1978 koripallon maailmanmestaruuskilpailut pelattiin Filippiineillä 1.-14. lokakuuta. Kisojen lopputurnaukseen selviytyi 14 maata. Mestaruuden voitti toisen kerran historiassaan Jugoslavia, hopeaa saavutti Neuvostoliitto ja pronssia Brasilia. Turnauksen korikuningas oli Tšekkoslovakian Kamil Brabenec ja arvokkain pelaaja Jugoslavian Dražen Dalipagić.


title: Koripallon maailmanmestaruuskilpailut 1982

text: Vuoden 1982 koripallon maailmanmestaruuskilpailut pelattiin Kolumbiassa 15.-28. elokuuta. Kisojen lopputurnaukseen selviytyi 13 maata. Mestaruuden voitti kolmannen ja viimeisen kerran historiassaan Neuvostoliitto, hopeaa saavutti Yhdysvallat ja pronssia Jugoslavia. Turnauksen korikuningas oli Panaman Rolando Frazer ja arvokkain pelaaja Yhdysvaltain Doc Rivers.


title: Hawija

text: Hawija (, ) on kaupunki Irakin pohjoisosassa Kirkukin maakunnan Hawijan piirikunnassa. YK:n vuoden 2013 väestöarvion mukaan Hawijan piirikunnassa asui noin 20 prosenttia Kirkukin kuvernoraatin 1,325 miljoonasta asukkaasta eli noin 260 000 henkeä. Suuri osa piirikunnan asukaista elää maaseudulla. Väestön enemmistö on sunnilaisuutta tunnustavia arabeja ja jonkun verran on sunniturkmeeneja.


title: Hawija

text: Irakin sodan aikana (2003–2011) Hawajin seudun sunnitaistelijat aiheuttivat Yhdysvaltain ja Irakin joukoille runsaasti kuolonuhreja. Sodan jälkeen, keväällä 2013, väkivaltaisuudet leimahtivat jälleen Hawijan seudulla. Monia vaaliehdokkaita tapettiin. Jaysh Rijal al-Tariqa al-Naqshbandian ja Isisin käynnistämissä yhteenotoissa menehtyi yli 300 ihmisiä.


title: Hawija

text: Syyskuussa 2014 eräs terroristijärjestöä vastaan aiotuista ilmaiskuista osui Hawijan kaupungin sairaalaan, jolloin esimerkiksi useita vastasyntyneitä ja raskaana ollut nainen menehtyi. Toinen hyökkäys tuhosi kaupungin terveyskeskusta. Maailman terveysjärjestö tuomitsi hoitolaitoksiin osuneet ilmaiskut ankarasti. Maaliskuussa 2015 uutisoitiin terroristijärjestön "barbaarisiksi" luonnehdituista raakuuksista kaupungissa. Syyskuun lopussa 2015 raportoitiin Yhdysvaltain ja sen liittolaisten ilmaiskuista Isisin hallitsemia rakennuksia ja ajoneuvoja vastaan kaupungin ympäristössä. Irakin hallituksen joukot ilmoittivat vallanneensa kaupungin takaisin lokakuussa 2017.


title: Koripallon maailmanmestaruuskilpailut 1986

text: Vuoden 1986 koripallon maailmanmestaruuskilpailut pelattiin Espanjassa 5.–20. heinäkuuta. Kisojen lopputurnaukseen selviytyi 24 maata. Mestaruuden voitti toisen kerran historiassaan Yhdysvallat, hopeaa saavutti Neuvostoliitto ja pronssia Jugoslavia. Turnauksen korikuningas oli Kreikan Nikos Galis ja arvokkain pelaaja Jugoslavian Dražen Petrović.


title: Jonas Kazlauskas

text: Jonas Kazlauskas (s. 21. marraskuuta 1954 Panevėžys, Liettuan SNT, Neuvostoliitto) on liettualainen koripallovalmentaja ja aktiiviuransa lopettanut koripalloilija.


title: Jonas Kazlauskas

text: Pitkän ja menestyksekkään valmentajanuran tehnyt Kazlauskas on voittanut muun muassa Euroliigan, useita Liettuan mestaruuksia, Venäjän mestaruuden, Saporta cupin ja VTB-liigan. Hän on johdattanut Liettuan, Kreikan ja Kiinan arvokisoissa mitaleille.


title: Ha (jumala)

text: Ha oli muinaisessa Egyptissä verraten vähäinen jumaluus, jota palvottiin erityisesti Egyptin läntisellä aavikolla ja keitailla. Ha nähtiin aavikon suojelijana, joka toi turvaa aavikon nomadeja ja libyalaisia heimoja vastaan. Ha mainitaan jo 3. dynastian aikaan ja hänellä on ollut oma papisto, mutta enempää jumalan kultista ei tiedetä. Ha kuvattiin miehenä, jonka pään päällä oli aavikkoa tarkoittava kolmea kumpua kuvaava hieroglyfi. Kädessä hänellä saattoi olla jousi tai veitsi kuvaamassa jumalan suojelevaa luontoa.


title: Ha (jumala)

text: Dinosaurus "Hagryphus" ("Han griippi") on nimetty Ha-jumalan mukaan. Dinosaurus löytyi Utahista Yhdysvalloista, ja nimen taustalla on Egyptin läntisen aavikon ajatus.


title: Versus (Mikael Gabrielin albumi)

text: Versus on rap-artisti Mikael Gabrielin neljäs albumi. Se julkaistiin 15. toukokuuta 2015 levymerkillä Universal Music.


title: Versus (Mikael Gabrielin albumi)

text: Albumi nousi Suomen virallisen listan sijalle 2.


title: Kakkurilampi (Hämeenkyrö)

text: Kakkurilampi eli Kaakkurilampi on Pirkanmaalla Hämeenkyrössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Kakkurilampi on osa Turkimusojan valuma-aluetta, joka sivuaa Hämeenkyrön taajamaa.


title: Kakkurilampi (Hämeenkyrö)

text: Lampi on 250 metriä pitkä, 100 metriä leveä ja sen pinta-ala on 2,1 hehtaaria. Se sijaitsee Ulvaanharjun jatkeella pitänomaisessa painaumassa ja sen rannat ovat soistunutta metsämaata. Vain suon länsipäässä on ojia, joita pitkin Kakkurilammen pintavedet valuvat Kuroonsuon kautta Järvenkylänjärveen. Lampi on asumaton, mutta sen eteläpuolelta ohittaa maantie lammen ja pohjoispuolelta kulkee kärrypolku nimeltään "Pirkanura".


title: Kakkurilampi (Hämeenkyrö)

text: Lampi kuuluu nimeään kantavaan Kakkurilammen moreenimuodostumaan, joka on jääkauden loppuvaiheen aikaan syntynyt reunamoreeni. Täällä moreenikerrostumat ovat harvinaisen paksut.


title: Kakkurilampi (Hämeenkyrö)

text: Järvi on piirretty näkyviin Hämeenkyrön pitäjänkartassa, jossa se oli asumaton ja laskuojaton suojärvi.


title: Hauron

text: Hauron oli muinaisessa Egyptissä palvottu alun perin kanaaninainen jumala. Kanaanilaisessa mytologiassa Hauron oli mahdollisesti Astarten poika. Häntä palvottiin ilmeisesti aavikolla kulkijoiden ja paimenten suojelijana, ja Egyptissä jumalaa kutsuttiinkin nimellä "voitokas paimen". Hauron mainitaan egyptiläisissä teksteissä keskivaltakunnan ajoilta lähtien, mutta egyptiläiseksi jumalaksi hänet omaksuttiin ilmeisesti uuden valtakunnan aikaan. Jostakin tuntemattomasta syystä Hauron yhdistettiin vahvasti Gizan sfinksiin, ja tälle rakennettiin kappeli sfinksin eteen uuden valtakunnan aikaan.


title: Taketti

text: Taketti on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Taketti on osa Turkimusojan valuma-aluetta, joka sivuaa Hämeenkyrön taajamaa.


title: Taketti

text: Järvi on 800 metriä pitkä, 250 metriä leveä ja sen pinta-ala on 16 hehtaaria. Se sijaitsee Ulvaanharjun jatkella pienessä notkossa, jonka etelärinteissä on soistuvaa metsämaata. Vain järven länsipäässä on rannan läheisyydessä peltomaata. Järveen laskee tulo-ojina muutama metsäoja ja järven itäpäässä sijaitsee luusua, josta lähteen kilometrin pituinen laskuoja Särkijärveen. Rantaviivaa on 2,2 kilometriä ja rannan tuntumaan on rakennettu 11 vapaa-ajan asuntoa ja kaksi kiinteää tilaa. Niille johtaa tiet Särkijärven kylästä tai etelän suunnalta Hämeenkankaantieltä eli yhdystieltä 13087. Järven eteläpuolella sijaitsee Hämeenkyrön lentokenttä.


title: Taketti

text: Hämeenkyrön pitäjänkartan mukaan järvi oli 1840-luvulla asumaton, mutta sen rannalta oli raivattu yksi niitty. Sen mini kirjoitettiin kartassa "Taketinjärvi".


title: Elizabeth Deignan

text: Elizabeth Mary "Lizzie" Deignan o.s. Armitstead (s. 18. joulukuuta 1988 Otley, West Yorkshire) on englantilainen rata- ja maantiepyöräilijä.


title: Elizabeth Deignan

text: Deignan aloitti maantiepyöräilyn ammattilaisuransa 2007. Hän saavutti Lontoon olympialaisissa 2012 hopeaa maantieajossa hävittyään loppukirissä Marianne Vosille. Hän voitti maantieajon maailmanmestaruuden Richmondissa 2015 oltuaan nopein kärkiryhmän loppukirissä. Lisäksi hän sai hopeaa joukkueaika-ajossa. Hän voitti maantiepyöräilyn maailmancupin kokonaiskilpailun 2014 ja 2015.


title: Elizabeth Deignan

text: Deignan saavutti ratapyöräilyn MM-kilpailuissa kultaa joukkuetakaa-ajossa, hopeaa linja-ajossa ja pronssia pisteajossa 2009 sekä hopeaa ratapyöräilyn "moniottelussa" eli omniumissa ja joukkuetakaa-ajossa 2010.


title: Elizabeth Deignan

text: Lähteet: Cycling Archives, Pro Cycling Stats


title: Heh

text: Heh (myös Hah) oli muinaisessa Egyptissä ikuisuuden ja päättymättömyyden henkilöitymä. Hehin hieroglyfimerkki tarkoitti "miljoonaa", ja Heh liittyi ajatukseen miljoonista vuosista. Hehin jumalpuolisoksi kuvattiin toisinaan Hehet. Egyptiläisessä mytologiassa Heh luettiin puolisonsa Hehetin kanssa Hermopoliin alkujumalkahdeksikko ogdoadiin.


title: Heh

text: Heh kuvattiin polvistuneena miehenä, jolla oli jumaluutta symboloiva parta ja peruukki. Hehin kumpaankin käteen kuvattiin palmunoksa, jotka kuvaavat ajanlaskua ja vuosia.Hehin kuvaa käytettiin amuleteissa jo vanhan valtakunnan aikana, ja erityisesti hänet kuvattiin faraon omaisuuteen toivottamaan ikuista elämää ja valtakautta. Esimerkiksi Tutankhamonin haudassa useat esineet oli merkitty Hehin kuvalla.


title: Hu (jumala)

text: Hu oli muinaisessa Egyptissä palvottu vallan jumala. Myytin mukaan Hu syntyi luojajumala Ran peniksestä tulleesta veripisarasta. Hu liittyykin vahvasti aurinkomytologiaan, mutta myös Memfiksen luomismyyttiin, jonka mukaan Ptah loi kaiken antamalla sille nimen. Hu kuvataan usein yhdessä tarkkanäköisyyden ja ymmärryksen jumalan Sian kanssa. Hu on liitetty myös tuonpuoleiseen pyramiditeksteistä alkaen.


title: AFC Cup

text: AFC Cup on vuosittain järjestettävä kilpailu aasialaisille jalkapalloseuroille. Turnaukseen osallistuu yhteensä 32 joukkuetta. Menestynein seura on kuwaitilainen Al Kuwait SC kolmella mestaruudella.


title: AFC Cup

text: - Joukkueet arvotaan kahdeksaan neljän joukkueen lohkoihin.


title: AFC Cup

text: - Samasta maasta ei voi tulla kahta joukkuetta samaan lohkoon


title: AFC Cup

text: - Jokaisesta lohkosta kaksi parasta etenee 16 parhaan joukkoon.


title: AFC Cup

text: - 16 parhaan joukosta 8 etenee jatkoon. Kierros pelataan yksiosaisena.


title: AFC Cup

text: - Puolivälierät ja välierät pelataan kaksiosaisina.


title: AFC Cup

text: - Finaali ratkaistaan kahden ottelun yhteistuloksella.


title: Shezmu

text: Shezmu (myös Shesemu) oli muinaisessa Egyptissä palvottu viinin ja oliiviöljyn puristamisen sekä teurastuksen ja tuhoamisen jumala. Shezmulla oli sekä positiivisia että negatiivisia aspekteja. Shezmu mainitaan jo vanhan valtakunnan aikana, ja pyramiditeksteissä tämän kerrotaan teurastavan ja keittävän jumalia, jotta farao saisi näiden voimat käyttöönsä. Uuden valtakunnan aikaan painotettiin enemmän Shezmun positiivisia puolia, kuten tämän roolia hajusteiden jumalana. Ptolemaiolaisella kaudella esimerkiksi Edfun ja Denderan temppeleiden hajusteiden valmistus- ja säilytyshuoneet oli pyhitetty Shezmulle.


title: Intian krikettimaajoukkue

text: Intian krikettimaajoukkue edustaa Intiaa kriketin maajoukkuekilpailuissa. Sitä hallinnoi vuonna 1927 perustettu "The Board of Control for Cricket in India".


title: Intian krikettimaajoukkue

text: Intia pelasi ensimmäisen "test matchinsa" eli viisipäiväisen maaottelun Englantia vastaan 1932. Ensimmäisen test match -voittonsa se saavutti Englantia vastaan 1952. Vuoden 2016 loppuun mennessä Intia on pelannut kaikkiaan 507 test match -ottelua, joista se on voittanut 136, hävinnyt 157 ja päätynyt kerran tasajuoksuihin. "Tasapeliin", eli käytännössä kesken, on jäänyt 213 ottelua.


title: Intian krikettimaajoukkue

text: Intialla on positiivinen ottelusaldo Bangladeshia (6 voittoa, ei tappioita), Zimbabwea (7 voittoa – 2 tappiota), Sri Lankaa (16–7) ja Uutta-Seelantia (21–10) vastaan. Se on hävinnyt suurimman osan ratkaisuun saakka pelatuista test matcheista Englantia (25–43), Länsi-Intian saaristoa (18–30), Australiaa (24–40), Pakistania (9–12) ja Etelä-Afrikkaa (10–13) vastaan.


title: Intian krikettimaajoukkue

text: Intia pelasi ensimmäisen yksipäiväisen maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) Englantia vastaan 1974. Se on vuoden 2016 loppuun mennessä pelannut kaikkiaan 904 yhden päivän maaottelua. Niistä se on voittanut 457 ja hävinnyt 401. Tasajuoksuihin on päättynyt seitsemän ja ilman ratkaisua 39 ottelua. Kymmenestä suuresta krikettimaasta sillä on positiivinen ottelusaldo Bangladeshia, Zimbabwea, Sri Lankaa, Englantia ja Uutta-Seelantia vastaan.


title: Intian krikettimaajoukkue

text: Intia voitti yhden päivän pelimuodolla ratkaistavan maailmanmestaruuden 1983 kukistettuaan loppuottelussa Länsi-Intian saariston 43 juoksulla ja 2011, jolloin se ohitti finaalissa Sri Lankan juoksumäärän, kun Intialla olisi ollut vielä kuusi lyöjäparia ja kymmenen lyöntiä käytettävissä. MM-hopeaa Intia sai 2003 hävittyään loppuottelussa Australialle 125 juoksulla. Välierissä Intia hävisi 1987 Englannille, 1996 Sri Lankalle ja 2015 Australialle.


title: Intian krikettimaajoukkue

text: Intia pelasi ensimmäisen "Twenty20" -pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Etelä-Afrikkaa vastaan 2006. Se on vuoden 2016 loppuun mennessä pelannut kaikkiaan 78 maaottelua. Ratkaisuun päättyneistä otteluista se on voittanut 46 ja hävinnyt 29. Sillä on negatiivinen ottelusaldo vain Uutta-Seelantia (0 voittoa – 5 tappiota), Englantia (3–5) ja Länsi-Intian saaristoa (2–4) vastaan.


title: Intian krikettimaajoukkue

text: Intia voitti ICC World Twenty20 -turnauksen 2007 kukistettuaan loppuottelussa Pakistanin viidellä juoksulla. Vuonna 2014 Intia hävisi loppuottelussa Sri Lankalle, joka ohitti Intian juoksumäärän, kun Sri Lankalla olisi ollut vielä kuusi lyöjäparia ja 13 lyöntiä käytettävissä. Vuoden 2016 turnauksessa Intia selviytyi välieriin.


title: Intian krikettimaajoukkue

text: Intian Sachin Tendulkar on krikettihistorian eniten juoksuja lyönyt pelaaja sekä test matcheissa, 15 921, että yksipäiväisissä maaotteluissa, 18 426. Anil Kumble on "polttanut" Intian pelaajista eniten vastustajia syötöillään sekä test matcheissa, 619, että yhden päivän maaotteluissa, 334 .


title: Pearson (yritys)

text: Pearson PLC on brittiläinen kustannus- ja koulutusyhtiö. Se on oppimateriaaleissa ja koulutusohjelmistoissa maailman suurin, ja lisäksi Pearsonin tytäryhtiö Penguin Group omistaa vajaat puolet maailman suurimmasta yleiskustantamoyrityksestä, vuonna 2013 muodostetusta Penguin Random Housesta, jonka alaisuuteen kuuluu noin 250 itsenäistä kustantamoa. Pearsonin osake noteerataan Lontoon ja New Yorkin pörsseissä ja se on mukana FTSE 100 -indeksissä.


title: Pearson (yritys)

text: Yhtiön perusti Samuel Pearson vuonna 1844 Yorkshiressa toimivaksi rakennusyritykseksi nimellä "S. Pearson & Son". Vuonna 1880 yritys siirtyi lapsenlapselle Weetman Dickinson Pearsonille, joka tunnettiin myöhemmin lordi Cowdrayna. Hän oli insinööri, joka vaihtoi yrityksen toimipaikan Yorkshiresta Lontooseen vuonna 1890 ja teki yrityksestä silloisen maailman suurimpiin kuuluvan rakennusliikkeen.


title: Pearson (yritys)

text: Vuonna 1919 yhtiö hankki 45 prosentin osakkuuden Lazard Brothersin pankin Lontoon toimipaikasta, ja omisti vielä vuonna 1999 pankista 50 prosenttia. Vuonna 1921 Pearson osti useita paikallisia sanomalehtiä eri puolilta Britanniaa, joista se muodosti tytäryhtiön Westminster Press Group. Rakennusliiketoiminta lopetettiin 1920-luvun kuluessa.


title: Pearson (yritys)

text: Vuonna 1957 Pearson osti Financial Times -talouslehden ja 50 prosentin osuuden The Economistista. Vuonna 1724 perustettu kustannusyhtiö Longman siirtyi Pearsonille 1968.


title: Pearson (yritys)

text: Pearson listautui Lontoon pörssiin 1969. Se osti Penguin-taskukirjakustantamon 1970,/ ja vuonna 1972 vuorossa oli lastenkirjakustantamon Ladybird Booksin hankinta. Vuonna 1986 Pearson laajensi satelliittitelevisiopalveluihin, joista vähitellen kehittyi nykyinen BSkyB.


title: Pearson (yritys)

text: 1970- ja 1980-luvuilla Pearson oli mukana myös öljyteollisuudessa ja omisti Royal Doulton -posliiniastiatehtaan.


title: Pearson (yritys)

text: Vuonna 1988 Pearson ostaa matemaattista ja tieteellistä kirjallisuutta julkaisevan Addison-Wesleyn ja se yhdistetään Longmanin kanssa Addison-Wesley Longmaniksi.


title: Pearson (yritys)

text: Vuonna 1994 Pearson laajensi televisiotoimintaansa ostamalla Thames Televisionin, Hill-Fields Entertainmentin ja ACI Worldwide Distributionin. Kahta vuotta myöhemmin Pearson osti tuotantoyhtiön All American Television, jonka uudeksi nimeksi tuli Pearson Television. Monien vaiheiden kautta siitä syntyivät nykyiset RTL Group ja Fremantle Media, joiden omistuksessa Pearson ei enää ole mukana.


title: Pearson (yritys)

text: Samaan aikaan kun Pearson laajeni 1990-luvulla tv-toimintaan, se luopui muun muassa Westminster Pressistä, joka myytiin Newsquestille 1996. Pearson osti HarperCollinsin oppimateriaalitoiminnot vuonna 1996 News Corporationilta ja Simon & Schuster -kustantamon 1998 Viacomilta. Nämä sekä Addison-Wesley Longman fuusioitiin muodostamaan uusi Pearson Education.


title: Pearson (yritys)

text: Maaliskuussa 2000 Pearson osti kuvitettujen tietokirjojen kustantajan Dorling Kindersleyn ja integroi sen Penguiniin. Ostamalla amerikkalaisen National Computer Systemsin (NCS) syyskuussa 2000 Pearson pääsi mukaan Yhdysvaltojen koululaitoksissa käytettyjen ohjelmistojen liiketoimintaan.


title: Pearson (yritys)

text: Vuonna 2002 Pearson luopui 22 prosentin osuudestaan RTL Groupissa ja osti tilalle Rough Guides -matkakirjakustantamon. Myös kansainvälisillä koulutusohjelmistomarkkinoilla Pearson eteni yritysostoin hankkimalla omistukseensa 2000-luvun kuluessa kymmenkunta alan yritystä Yhdysvalloista.


title: Pearson (yritys)

text: Heinäkuussa 2011 Pearson kertoi perustavansa Pearson Collegen, tutkintoon johtavan yksityisen korkeakoulun Lontooseen ja Manchesteriin.


title: Pearson (yritys)

text: Lokakuussa 2012 Pearsonin Penguin Books sulautettiin Bertelsmannin omistamaan Random House -kustantamoon, jolloin syntyi maailman suurin yleiskustantamo Penguin Random House. Bertelsmann omistaa siitä 53 %, Pearson 47 %.


title: Pearson (yritys)

text: Heinäkuussa 2015 Pearson ilmoitti myyvänsä FT Groupin, mukaan lukien taloussanomalehti "Financial Timesin", japanilaiselle Nikkeille 844 miljoonalla punnalla. Elokuussa 2015 Pearson myi 50 % osuutensa "The Economist" -lehdestä Agnellin perheelle 469 miljoonalla punnalla.


title: Fenyyli-isosyanaatti

text: Fenyyli-isosyanaatti (CHNO) on aromaattisiin isosyanaatteihin kuuluva orgaaninen yhdiste. Yhdistettä käytetään orgaanisen kemian synteeseissä valmistettaessa muita kemikaaleja ja reagenssina analyyttisessä kemiassa.


title: Fenyyli-isosyanaatti

text: Huoneenlämpötilassa fenyyli-isosyanaatti on väritöntä nestettä, jolla on voimakkaan pistävä haju. Yhdiste reagoi veden ja etanoliin kanssa, mutta liukenee muun muassa dietyylieetteriin, asetoniin, dimetyyliformamidiin, asetonitriiliin, bentseeniin ja tolueeniin. Fenyyli-isosyanaatti on hyvin reaktiivinen ja reagoi alkoholien kanssa karbamaateiksi, amiinien kanssa fenyyliureajohdannaisiksi, useiden nukleofiilien kanssa, dipolarrofiilien kanssa sykloadditiolla heterosyklisiksi yhdisteiksi ja reagoi myös monien organometalliyhdisteiden kanssa insertioreaktiolla. Kuumennettaessa fenyyli-isosyanaattia se voi muodostaa syklisen dimeerin eli difenyyliureuretidiinidionin tai niin ikään rengasrakenteisen fenyyli-isosyanaattitrimeerin.


title: Fenyyli-isosyanaatti

text: Fenyyli-isosyanaatti on myrkyllistä ja ärsyttää voimakkaasti ihoa, silmiä ja hengitysteitä. Aine voi aiheuttaa syövytysvammoja joutuessaan kosketuksiin ihon tai silmien kanssa ja aiheuttaa voimakasta kyynelvuotoa. Hengitettynä aineelle altistumisesta voi seurata kurkkukipua, yskää, hengenahdistusta ja toistuva altistuminen voi johtaa astmaan.


title: Fenyyli-isosyanaatti

text: Fenyyli-isosyanaattia valmistetaan aniliinin ja fosgeenin välisellä reaktiolla.


title: Fenyyli-isosyanaatti

text: Fenyyli-isosyanaattia käytetään muiden orgaanisten yhdisteiden esimerkiksi lääkkeiden ja rikkaruohomyrkkyjen valmistamiseen. Siitä valmistettavia yhdisteitä ovat muun muassa fenuroni, pensykuroni, profaami, siduroni, tidiatsuroni, karbetamidi ja desmedifaami. Fenyyli-isosyanaattia käytetään myös analyyttisenä reagenssina alkoholien ja amiinien tunnistamiseen.


title: Dumbarton FC

text: Dumbarton Football Club on jalkapalloseura Dumbartonin kaupungista. Se pelaa Skotlannin toiseksi korkeimmalla sarjatasolla Skotlannin mestaruussarjassa. Seura on perustettu vuonna 1872 ollen näin Skotlannin neljänneksi vanhin jalkapalloseura. Seuran menestys ajoittui 1800-luvun loppupuolelle, jolloin se voitti kaksi Skotlannin mestaruutta vuosina 1891 ja 1892. Skotlannin cupin se on voittanut 18838.


title: Penguin Random House

text: Penguin Random House on Penguin Groupin ja Random Housen fuusiona vuonna 2013 syntynyt suuri kirjankustannuskonserni. Yhdysvalloissa kotipaikkaansa pitävän yrityksen omistavat yhdessä saksalainen Bertelsmann (53 %) ja brittiläisen Pearson PLC:n omistama Penguin Group (47 %).


title: Penguin Random House

text:
Yritys työllistää runsaat 12 000 ihmistä viidellä mantereella. Penguin Random House -yhtiöön kuuluvia suurimpia yleiskustantamoja ovat Penguin Books, Random House ja Dorling Kindersley.
Kaikkiaan yhtiön alaisuudessa toimii 250 itsenäistä kustantamobrändiä, jotka yhdessä julkaisevat noin 15 000 uutuusnimikettä vuosittain. Niiden yhteiseen kirjoittajakuntaan kuuluu satoja maailman luetuimpia kirjailijoita ja yli 70 kirjallisuuden Nobel-palkinnon saajaa.


title: Penguin Random House

text: Yhdeksi suurkustantamon syntymisen syyksi on mainittu Amazon.com-verkkokirjakaupan kasvava valta-asema kirja-alalla.


title: Simone Stelzer

text: Simone Stelzer (s. 1. lokakuuta 1969 Wien), taiteilijanimeltään Simone, on itävaltalainen kevyen musiikin laulaja. Ensisijaisesti hän on profiloitunut iskelmämusiikin esittäjänä. Laulajanuransa ohella Simone on työskennellyt satunnaisesti elokuva- ja televisionäyttelijänä.


title: Simone Stelzer

text: Simone Stelzer varttui Herzogenburgissa koillisessa Itävallassa. Hän aloitti laulajanuransa 15-vuotiaana Peter Panskyn yhtyeessä Peter Pan, joka menestyi vuonna 1985 Ö3-listalla singlellään "A Night in Hippodrome".


title: Simone Stelzer

text: Läpimurtonsa Simone teki 1990, jolloin hän edusti Itävaltaa Eurovision laulukilpailussa kappaleella "Keine Mauern mehr" ja saavutti sijan 10. Simonen esikoisalbumi "Feuer im Vulkan" ilmestyi samana vuonna. Albumilta "Gute Reise, bon voyage ... " (1994) julkaistu single "Wahre Liebe" menestyi erinomaisesti. Vuonna 1996 julkaistiin albumi "Ich liebe Dich", joka sisältää eurodance-tyyliä ja iskelmää yhdistävää musiikkia.


title: Simone Stelzer

text: Vuodesta 1997 alkaen Simonelle alkoivat tuottaa ja kirjoittaa musiikkia muun muassa Adam Schairer, Alfons Weindorf ja Bernd Meinunger: syntyi useita menestyskappaleita, kuten "Nimm mich einfach so wie früher in den Arm", "Verlier mein Herz nicht, wenn du gehst", "Die Frau im Zug", "Solang wir lieben", "Nachts geht die Sehnsucht durch die Stadt" ja "Die Nacht vor dir". Simone on laulanut myös duettoja, joista mainittakoon "Merci mon Amour" Uwe Bussen kanssa (2004), "Alles durch die Liebe" Bernhard Brinkin kanssa (2007) ja "Ich denk noch an dich" Charly Brunnerin kanssa (2012).


title: Simone Stelzer

text: Vuonna 2009 Simone vaihtoi levy-yhtiötä Koch Universalista Sonyyn. Tuottajaksi tuli David Brandes. Albumi "Morgenrot" (2009) myi Itävallassa kultaa ja menestyi myös Saksan listoilla. Vuonna 2013 julkaistiin Simonen ja Charly Brunnerin duettoalbumi "Das kleine große Leben", kumpainenkin sai teoksesta Amadeus Award -palkinnon vuonna 2014.


title: Simone Stelzer

text: Simone on näytellyt muun muassa elokuvissa "Fröhlich geschieden" ja "Fröhliche Chaoten" sekä television komediasarjassa "Tohuwabohu".


title: Simone Stelzer

text: Simone avioitui 3. lokakuuta 2009 Alexander Kreisslin kanssa.


title: Versus

text: Versus voi tarkoittaa:


title: Dome

text: Dome voi tarkoittaa ainakin seuraavia:


title: Luolalentely

text: Luolalentely on videopelien lajityyppi, jossa pelaaja ohjaa alusta kaksiulotteisessa luolassa. Alus noudattaa yleensä inertia- ja painovoimalakeja. Tunnettuja luolalentelypelejä ovat esimerkiksi "Gravitar", "Turboraketti", "Auts", "Wings 2" ja "Nano".


title: Luolalentely

text: Luolalentelypelit ovat olleet erityisesti Suomessa suosittu genre pelikehittäjien keskuudessa. Juho Kuorikosken mukaan trendi alkoi vuonna 1992 Amigalle julkaistun "Turboraketin" myötä.


title: Tatenen

text: Tatenen (muinaisegyptin ""Kohonnut maa"") oli muinaisessa Egyptissä maan hedelmällisyyden jumala, jota palvottiin erityisesti Memfiksessä. Tatenen symboloi Benbenin tavoin alkumerestä noussutta kumpua, jolta luominen alkoi. Tätä kautta Tatenen yhdistyi myös vuosittain hedelmällisen lietteen paljastumiseen Niilin tulvan jälkeen. Ramessidikaudesta alkaen Tatenen yhdistettiin vahvasti luojajumala Ptahiin. Maanjumalana Tatenen yhdistettiin myös Gebiin, ja tämä saattoi symboloida koko Egyptin maata.


title: Tatenen

text: Tatenen kuvattiin hedelmällisyyden jumalten Osiriksen ja Hapyn tapaan vihreäihoisena miehenä. Hänen päähänsä kuvattiin pässin sarvet, auringonkehrä ja kaksoishöyhenkruunu.


title: Paulsaar

text: PaulSaar on Paulsaar Holdings SIA:n sähkötupakkamerkki.


title: Paulsaar

text: PaulSaar on nykyään Pohjois-Euroopan alueella myydyin sähkötupakkamerkki ja Suomessa se on erityisen suosittu.


title: Paulsaar

text: PaulSaar-merkki on perustettu Paula Saarinivan muistoa kunnioittaen. Paula Saariniva menehtyi 2010 keuhkosyöpään. Hän ei päässyt irti tupakasta, vaikka yritti sitä lukuisia kertoja.


title: Paulsaar

text: Tuotteen myynti alkoi vuonna 2011 Suomessa. Se on suunnattu tupakoitsijoille, jotka pyrkivät eroon tupakoinnista. Sähkötupakasta tehtyjen vähäisten tutkimusten vuoksi sen markkinointi kuitenkin kiellettiin nopeasti ja sitä alettiin rinnastamaan tavallisiin savukkeisiin. PaulSaar-tuotemerkki rupesi leviämään myös muihin Pohjois-Euroopan maihin. Yhtiön toiminta siirtyi tiukan sääntelyn vuoksi pois Suomesta.


title: Paulsaar

text: Tuotetta tuo maahan nykyisin itsenäinen maahantuoja, PaulSaar Oy, joka ei toimi SIA PaulSaar Holdingsin alaisuudessa, vaan on täysin itsenäinen toimija.


title: Paulsaar

text: PaulSaar-sähkötupakkaa on Suomessa saatavilla ainoastaan nikotiinittomana. Nikotiininesteet vaatisivat lääkeaineluvat eikä tällaisia ole yksikään toimija Suomessa hakenut.


Paulsaar


title: Heinijärvi (Hämeenkyrö)

text: Heinijärvi on Pirkanmaalla Hämeenkyrön Heinijärvellä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Heinijärvi on Myllyojan valuma-alueen pääjärvi.


title: Heinijärvi (Hämeenkyrö)

text: Järvi on 1,1 kilometriä pitkä, 550 metriä leveä ja sen pinta-ala on 48 hehtaaria. Järvi on lähes kokonaan peltomaiden ympäröimää. Rantoja, joita on 3,4 kilometriä, kiertää vyöhykkeenä yhtenäinen suoja-alue. Siihen laskee muutama pelto-oja sekä Kirvesjärven laskuoja. Luusua sijaitsee etelärannassa ja siitä lähtee kuivatetun Vähäjärven poikki kaivettu oja. Myllyojan alku syntyy Vähäjärvellä yhteen kerätyistä ojista. Järven ympäristössä on runsaasti asutusta. Yhdystiet 13123 ja 2621 risteävät järven itäpuolella.


title: Heinijärvi (Hämeenkyrö)

text: Heinijärven vesi sisältää lievästi kohonneita ravintoainepitoisuuksia ja vesi on hieman humuspitoista. Järvi on lievästi rehevöitynyt. Veden happamuusaste on pH-lukuna 7−8 eli se on hieman emäksinen.


title: Heinijärvi (Hämeenkyrö)

text: Heinijärveen laskeviin ojiin ollaan suunnittelemassa laskeutusaltaita. Niiden tarkoituksena on vähentä kiintoaineksen kulkeutumista ja veden mukana kulkeutuvan ravinnekuormituksen vaikutuksia alajuoksun vesistöihin.


title: Heinijärvi (Hämeenkyrö)

text: Kalmbergin kartastossa järven nimi kirjoitettiin "Isojärvi" erotukseksi se eteläpuolella sijainneelle "Wähäjärvelle", joka on nykyään kuivatettu Vähäjärven suoksi. Itäpuolinen kylä oli kuitenkin nimeltään "Heinijärvi by". Samat nimitykset toistuivat Hämeenkyrön pitäjänkartassa, johon Kalmbergin kartastokin perustuu.


title: Heinijärvi (Hämeenkyrö)

text: Järvi ja sen ympäristö on toiminut hyvänä elinympäristönä keskiaikaiselle väestölle, koska siellä kehitys johti suuriin Herttualan ja Heinäjärven kyliin, joilla oli paljon peltomaata ja runsaasti niittyjä järven ympäristössä. 1800-luvun kartoissa seutu oli metsätöntä useiden kilometrien laajuisena. Myllyojaan on sen vuolaimpaan kohtaa merkitty Kalmbergin kartassa kolme myllyä.


title: Rakastaja – vihdoinkin

text: Rakastaja - vihdoinkin () on "Mustan tikarin veljeskunta" -kirjasarjan yhdestoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2013, ja se ilmestyi suomeksi samana vuonna. Kirja kertoo Blaylockin ja Qhuinnin tarinan.


title: Rakastaja – vihdoinkin

text: Blay ja Qhuinn kiertävät toisiaan kuin kissa kuumaa puuroa. Vampyyrien maailmassa ei ole soveliasta, että kaksi saman sukupuolen edustajaa rakastuvat toisiinsa. Qhuinnin perhe on kieltänyt poikansa jo kauan ennen kuin tämä edes löysi tiensä Veljeskuntaan ja nyt hänen kunniatehtävänään on toimia John Matthewn henkivartijana. Sotureiden välit uhkaavat tulehtua tunteiden sekamelskassa samalla kun kuvioihin palaa vanha tuttu.


title: Pearson

text: Pearson voi tarkoittaa seuraavia:


title: Major League Baseball -kausi 1943

text: Major League Baseball -kauden 1943 päätteeksi pelatussa World Series -ottelusarjassa kohtasivat St. Louis Cardinals ja New York Yankees. Yhdestoista MLB:n All-Star -ottelu pelattiin Shibe Parkilla, Philadelphiassa, PA, 13. heinäkuuta 1943. AL voitti ottelun juoksuin 5–3.


title: Aker (jumala)

text: Aker tai monikossa Akeru oli muinaisessa Egyptissä palvottu leijonana kuvattu maan jumala. Aker on ilmeisesti hyvin vanha jumala, jonka ympärille ei kuitenkaan koskaan rakentunut jumalkulttia. Aker mainitaan jo vanhan valtakunnan pyramiditeksteissä, joissa tämän sanotaan avaavan maan, niin että farao voi matkustaa manalaan. Sekä vanhan että uuden valtakunnan maagisissa teksteissä Akerin sanotaan suojelevan faraota käärmeilä, etenkin suurelta Apophis-käärmeeltä. Ilmeisesti kansanuskossakin Akerin merkitys oli nimenomaan myrkyiltä ja käärmeiltä


title: Aker (jumala)

text: Vanhimmissa kuvissa Aker kuvataan maakumpuina, joilla on ihmisen päät. Yleisimmin jumala kuitenkin kuvattiin myöhemmin kahtena seläkkäin istuvana leijonana.


title: Thomas Wulff

text: Thomas Wulff (s. 24. elokuuta 1953 Helsinki) on suomenruotsalainen kirjailija.


title: Thomas Wulff

text: Filosofian maisteri Wulff työskenteli "Fågel Fenix" -lehden päätoimittajana 1975-1976. Hän oli Finlands Svenska Författareföreningenin puheenjohtaja 1998-2007.


title: Thomas Wulff

text: Wulff julkaisi esikoisrunokoelmansa "Månsten" vuonna 1973, mutta on kirjoittanut myös muun muassa proosaa, esseitä ja näytelmiä. Ivar Lassyn elämänvaiheet ovat pohjana Wulffin romaanitrilogialle "En hjälte för vår tid" (2006), "Med bästa vilja i världen" (2012) ja "Otack är världens lön" (2017).


title: Tiilentekijän merkki

text: Tiilentekijän merkeillä tarkoitetaan keskiaikaisten tiilimestareiden käyttämiä puumerkkejä, joilla nämä signeerasivat tuotantonsa. Merkit ovat yksinkertaisia kuvia, jotka esittävät työkaluja tai geometrisia taikamerkkejä. Merkit saattavat juontua katolisten pyhimysten attribuuteista, tunnuksista, ja ne saattavat viitata tiilentekijöiden nimiin. Esimerkiksi Peter-niminen tiilentekijä olisi voinut käyttää merkkinään Pyhän Pietarin tunnusta, avainta.


title: Tiilentekijän merkki

text: Suomessa merkattuja tiiliä löytyy esimerkiksi Turun tuomiokirkon Kaikkien Pyhien kappelin seinästä. Ilmeisesti merkkejä on alettu käyttää Suomessa 1400-luvun jälkipuoliskolla.


title: HMS Veronica (1915)

text: HMS Veronica (viirinumerot T87 ja T67) oli Britannian Kuninkaallisen laivaston vuonna 1915 valmistunut Acacia-luokan sluuppi, joka palveli ensimmäisessä maailmansodassa.


title: HMS Veronica (1915)

text: Alus tilattiin Port Glasgow'sta Dunlop Bremner and Companyltä. Sen köli laskettiin tammikuussa 1915 ja alus laskettiin vesille 27. toukokuuta. Alus valmistui elokuussa.


title: HMS Veronica (1915)

text: Alus kuului 19. syyskuuta 1920 alkaen Britannian kuninkaallisen laivaston Uuden Seelannin divisioonaan, missä se oli 24. helmikuuta 1934 saakka. Alus teki purjehduksia ja vieraili Uuden Seelannin satamissa osallistuen erilaisiin tilaisuuksiin. Lisäksi alus teki vuosittain purjehduksen Tyynellämerellä, jolloin se vieraili Tyynenmeren saarilla yhdessä sisaraluksensa "HMS Laburnumin" kanssa.


title: HMS Veronica (1915)

text: Alus avusti vuoden 1931 Hawkenlahden maanjäristysalueen eloonjääneitä. Se kiinnittyi Port Arthuriin ainoastaan kolme tuntia ennen maanjäristystä ja alus lähetti "HMS Dunedinin" ja "HMS Diomeden" välittämän hätäkutsun Aucklandiin. Aluksen pohja tarkastettiin telakalla mahdollisten maanjäristyksen aiheuttamien vaurioiden vuoksi.


title: HMS Veronica (1915)

text: Alus lähti 24. helmikuuta 1934 Aucklandista Chathamiin, jossa se poistettiin palveluksesta. Alus myytiin romutettavaksi 22. helmikuuta 1935 John Cashmore Limitedille ja se romutettiin Walesissa Newportissa vielä samana vuonna.


title: Third Lanark AC

text: Third Lanark Athletic Club on entinen skotlantilainen jalkapalloseura. Seura perustettiin vuonna 1872. Vuonna 1904 seura voitti Skotlannin mestaruuden. Skotlannin cupin se voitti 1889 ja 1905. Third Lanark lakkautettiin 1967.


title: Third Lanark AC

text: Lanarkshiren 3. kiväärirykmentin jäsenet perustivat Third Lanarkshire Rifle Volunteersin vuonna 1872. He olivat nähneet Skotlannin ja Englannin välisen maaottelun hieman aikaisemmin, josta innostuneena perustivat uuden seuran. Vuonna 1889 Third Lanark voitti ensimmäisen kerran Skotlannin cupin. Finaalissa se voitti Celticin, joka tunnetaan "lumifinaalina" (): kentällä oli lunta nilkan korkeudelle asti, mutta tuomari päätti, että ottelu pelataan kuitenkin. Third Lanark voitti ottelun 3–0. Ottelu määrättiin pelattavaksi uudestaan, mutta Third Lanark voitti uusintaottelun 2–1 ja voitti näin historiansa ensimmäisen Skotlannin Cupin. Vuonna 1903 nimeksi vaihdettiin Third Lanark Athletic Club. Vuonna 1904 joukkue voitti historiansa ainoan Skotlannin mestaruuden. Samana vuonna seura muutti uudelle stadionille New Cathkin Parkiin. Seuraavana vuonna seura voitti toistamiseen Skotlannin cupin voittaen loppuottelussa Rangersin 3–1. Third Lanark pelasi viimeisen ottelunsa 28. huhtikuuta 1967 Dumbartonia vastaan. Lakkauttaminen johtui rahaongelmista.


title: Eleonoora Kastilialainen

text: Eleonoora Kastilialainen (1241 – 28. marraskuuta 1290) oli Englannin kuninkaan Edvard I:n kuningatarpuoliso ja Ponthieun kreivitär.


title: Eleonoora Kastilialainen

text: Eleonoora syntyi Burgosin kaupungissa Kastiliassa vuonna 1241. Hänen vanhempansa olivat Kastilian ja Leónin kuningas Ferdinand III ja Ponthieun kreivitär Jeanne de Dammartin. Eleonoora ja Englannin kuninkaan Henrik III:n poika Edvard vihittiin aviolittoon vuonna 1254. Edvard nousi kuninkaaksi isänsä kuoleman jälkeen vuonna 1272, jolloin Eleonoorasta tuli kuningatarpuoliso.


title: Eleonoora Kastilialainen

text: Eleonoora ja Edvard osallistuivat kahdeksanteen ristiretkeen, jonka aikana Edvardia vastaan tehtiin salamurhayritys Akkon kaupungissa. Eleonooran kerrotaan pelastaneen miehensä hengen imemällä myrkyn pois hänen haavastaan, mutta tarina on luultavimmin sepitetty.


title: Eleonoora Kastilialainen

text: Eleonooran kuoleman jälkeen vuonna 1290 Edvard määräsi kaksitoista Eleonooran ristiä pystytettäviksi Lincolnin ja Charing Crossin väliselle reitille. Kolme ristiä on säilynyt nykyaikaan.


title: Bosnia ja Hertsegovina yleisurheilun maailmanmestaruuskilpailuissa

text: Bosnia ja Hertsegovina on saavuttanut yleisurheilun MM-kilpailuissa yhden mitalin, kun Pekingissä 2015 Amel Tuka juoksi 800 metrillä pronssille.


title: Jayson Megna

text: Jayson Megna (s. 1. helmikuuta 1990) on yhdysvaltalainen jääkiekkoilija, joka pelaa NHL-seura Washington Capitalsin organisaatiossa.


title: Jayson Megna

text: Megna liittyi Pittsburgh Penguinsin harjoitusleirille ja teki 1. elokuuta 2012 joukkueen kanssa kaksisuuntaisen tulokassopimuksen. Kaudella 2013–2014 Megna kutsuttiin 24. lokakuuta 2013 ensimmäisen kerran farmiseura Wilkes-Barre/Scranton Penguinsista. Hän teki debyyttinsä NHL:ssä seuraavana päivänä 25. lokakuuta New York Islandersia vastaan. Ensimmäisen pisteensä hän teki syöttäessään maalin 28. lokakuuta 2013 ottelussa Carolina Hurricanesia vastaan.


title: Jayson Megna

text: 1. heinäkuuta 2015 Megna jätti Penguinsin organisaation siirtyessään vapaana agenttina yhden vuoden kaksisuuntaisella sopimuksella New York Rangersiin.


title: Jayson Megna

text: Megnan pikkuveli Jaycob on Anaheim Ducksin seitsemännen kierroksen varaus .


title: Mäntypeukaloinen

text: Mäntypeukaloinen ("Campylorhynchus megalopterus") on peukaloisten heimoon kuuluva varpuslintu.


title: Mäntypeukaloinen

text: Mäntypeukaloista tavataan Meksikossa, ja sen levinneisyysalueen pinta-ala on noin 77 700 km. Lajin kannankehitys on vakaa, ja se on luokiteltu elinvoimaiseksi.


title: Viiruselkäpeukaloinen

text: Viiruselkäpeukaloinen ("Campylorhynchus nuchalis") on peukaloisten heimoon kuuluva varpuslintu.


title: Viiruselkäpeukaloinen

text: Viiruselkäpeukaloista tavataan Kolumbiassa ja Venezuelassa, ja sen levinneisyysalueen pinta-ala on noin 507 000 km. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.


title: Piilopeukaloinen

text: Piilopeukaloinen ("Campylorhynchus fasciatus") on peukaloisten heimoon kuuluva varpuslintu.


title: Piilopeukaloinen

text: Piilopeukaloista tavataan Ecuadorissa ja Perussa, ja sen levinneisyysalueen pinta-ala on noin 123 000 km. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.


title: Isopeukaloinen

text: Isopeukaloinen ("Campylorhynchus chiapensis") on peukaloisten heimoon kuuluva varpuslintu.


title: Isopeukaloinen

text: Isopeukaloista tavataan Meksikossa, ja sen levinneisyysalueen pinta-ala on noin 6 100 km. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on luokiteltu elinvoimaiseksi.


title: Lavajärven valuma-alue

text: Lavajärven valuma-alue (35.59) sijaitsee Pirkanmaalla. Se kuuluu Kokemäenjoen vesistöön (35) ja on Ikaalisten reitin valuma-alueessa (35.5) toisen jakovaiheen yhdeksäs osa-alue, joka laskee Mahnalanselän alueeseen (35.51). Lavajärvi on valuma-alueen pääjärvi ja sen laskujoki on Lavajoki, joka virtaa Sarkkilanjärven jälkeen Miharinlammiin. Valuma-alueen pinta-ala on 220 km². Valuma-alueen suurimpia järviä ovat Lavajärvi, Karhejärvi, Koikeroinen ja Kitarinjärvi.


title: Lavajärven valuma-alue

text: Valuma-alueen kolmannen jakovaiheen alueita ovat Lavajoen alue (35.591), Lavajärven alue (35.592), Karhejärven valuma-alue (35.593), Ruonajoen valuma-alue (35.594) ja Äkönmaanojan valuma-alue (35.595). Alla on lueteltu jokaisen osa-alueen järvet.


title: Lavajärven valuma-alue

text: Lavajärvi on valuma-alueensa pääjärvi, jonka laskujoki on Lavajoki. Lavajoki laskee Mahnalanselkään Miharinlammin kautta. Lavajärveltä Sarkkilanjärveen sitä kutsutaan Lavajoeksi, mutta Rokkakosken jälkeen käytetään myös nimeä Rokkakoskenjoki. Sarkkilanjärven jälkeen joki muuttuu Muotialanjoeksi. Lemmakkalanjärven jälkeen joen lyhintä osuutta kutsutaan "Sanaksenjoeksi". Tähän osaa yhtyy Ruonajoki (alla) oikealta puolelta. Lavajoen pituus Lavajärvestä Miharinlammiin on 13 kilometriä ja joen valuma-alue pois lukien Lavajärven osuus on 88 neliökilometriä.